qundao/data-zh-poetry huggingface dataset:
灵洲夜泊
作者：黎崇勚
朝代：明

宝鹫何年寺，金山拥化城。窥禅双鸽下，傍佛一灯清。水冷鱼龙寂，林寒鸟鹊惊。晓钟醒客梦，行矣谒承明。
癸巳元旦
作者：黎崇勚
朝代：明

三朔书云望北辰，天涯凤历又王春。庭帏日近蓬山丽，几席香凝药坞新。迎树风光初度鸟，卷帘晴色更宜人。愿持柏叶供芳宴，岁岁家园乐此身。
秋夜村居
作者：黎崇勚
朝代：明

静坐更初起，平铺露满林。孤灯儿女梦，双杵短长心。犬吠人俱寂，鸡鸣夜正深。庭前霜月白，凄断砌虫吟。
立秋夜读书
作者：黎崇勚
朝代：明

烧烛摊书夜正长，一声萧瑟满林商。不因为拂低垂苦，那遣新凉到草堂。
赠卫翘化北游
作者：黎崇勚
朝代：明

结客黄金散，弯弧白羽飞。君才堪自见，宁肯恋轻肥。
送张孟奇还朝
作者：黎崇勚
朝代：明

宫衣犹胜舞衣斑，奉檄何妨再出关。王事未遑将母去，天颜应喜侍臣还。新梅岭上堪乘兴，弱柳墀头正好攀。况是明光须起草，莫因吟眺滞江间。
送张少府还家之任
作者：黎崇勚
朝代：明

江头木末风初起，送客临皋赠兰芷。天高紫气护双龙，月散彩云照千里。从来风月古扬州，君去烟花结胜游。一听玉箫怀旧侣，相思多在采莲舟。
送湛改孺取道桂平访李亮寅明府便之湖广
作者：黎崇勚
朝代：明

携尊相送粤江头，短笛谁家动别愁。海上流光牵锦缆，斗间文气划纯钩。故人鸡黍花城日，异国风烟桂水秋。此去胜游知不少，九疑七泽接西瓯。
送鲁司理乐同先生还南郡
作者：黎崇勚
朝代：明

落落孤臣此出关，骊驹歌罢怆离颜。风生古驿寒云断，冻合仙城朔气还。明主自能封即墨，世人何用妒中山。贾生前席应今日，肯任飘零楚泽间。
金川舟中次友人观棋有感韵
作者：黎崇勚
朝代：明

朔雪寒江共岁华，不堪飘泊淦江涯。扬帆欲破千重浪，把酒来看六出花。直北烽烟横古堠，征东车马暗平沙。只今玉食忧当局，赌墅还谁似谢家。
阮长孺招同诸子集圭峰漱玉社
作者：黎崇勚
朝代：明

何年辟社桂山阳，林木阴森磴道长。几片白云閒出岫，一泓秋水漫流觞。清虚不异神仙地，幽旷真成翰墨场。更有词人吟兴罢，石床高枕傲羲皇。
集古赠歌者
作者：黎崇勚
朝代：明

争唱菱歌不肯休，红妆漫绾上青楼。五陵年少如相问，云里新声是莫愁。
与社中诸子夜集
作者：黎崇宣
朝代：明

历历笙歌几处听，共看新月上疏棂。辛盘捧出芹芽绿，玉碗分来柏叶青。正喜邀欢开白社，欣从问字过玄亭。醉馀步月行吟去，灯火千门夜不扃。
东阿道中
作者：黎崇宣
朝代：明

客路去无尽，寒山晚复登。马前一片雪，溪上几重冰。远寺疏钟起，重裘暗泪凝。欲投村舍宿，隐隐见孤灯。
入山
作者：黎崇宣
朝代：明

傍山结茅屋，翛然无四邻。岩壑互回薄，烟霞相鲜新。田父喜我来，款接良殷勤。挟弩射飞雉，举网得细鳞。饮我村中醪，坐我松树根。既劝亦已酬，微醉日又曛。爱此野趣多，谁为鹿豕群。寄谢驱驰子，车马徒纷纷。
咏史
作者：黎崇宣
朝代：明
体裁：古风

苏子昔未遇，发箧夜读书。徒工揣摩术，讵有仁义图。游说一见行，咄尔乘高车。仗节返乡井，翕吓惊庸愚。父母拥帚迎，亲戚伛偻趋。富贵徒自矜，竟尔身首殊。七尺既莫保，寸舌终何如。
咏史
作者：黎崇宣
朝代：明

苏子昔未遇，发箧夜读书。徒工揣摩术，讵有仁义图。游说一见行，咄尔乘高车。仗节返乡井，翕嚇惊庸愚。父母拥帚迎，亲戚伛偻趋。富贵徒自矜，竟尔身首殊。七尺既莫保，寸舌终何如。
咏怀
作者：黎崇宣
朝代：明

昔我泛黄河，滔滔溯扁舟。淮阳有馀波，徐豫无安流。询彼九河道，皆为田与畴。蓬莱亦清浅，深谷成高丘。大造且如此，吾生何所求。愿随安期子，逍遥以遨游。
咏怀
作者：黎崇宣
朝代：明

箧中有素琴，日夕恣抚摩。兴至时一挥，其声清且和。曲终起命酌，不觉朱颜酡。虽非达音人，得趣良亦多。有怀不自放，戚戚将如何。
夜宿海印阁怀灿仲
作者：黎崇宣
朝代：明

万里澄江静不流，垂杨古道系扁舟。夜深谁共天涯路，酒后孤眠海上楼。落月独愁闻过雁，疏星何处问牵牛。迢遥一水怀人隔，葭菼苍苍白露秋。
客中送友南还
作者：黎崇宣
朝代：明

客子欲南迈，江风尽北吹。旅途仍惜别，分袂益凄其。梅树寒应发，猿声晚更悲。还家吾有梦，夜夜定相随。
寄韩孟郁别驾
作者：黎崇宣
朝代：明

紫陌花今丽，关门柳正舒。相思千里外，惜别五年馀。少孺高飞檄，长卿羡著书。兼才应自见，奏绩勒医闾。
斋中读书
作者：黎崇宣
朝代：明

兀坐若无侣，终日寡所欣。斗室隐鸟皮，名香时一焚。惟有往古籍，可用畅我神。开卷恣冥览，晤彼旷代人。下究百家言，上溯典与坟。心目恍有会，妙理忽来臻。意得象亦忘，糟粕焉用陈。嗟哉章句徒，无乃笑斲轮。
春别曲
作者：黎崇宣
朝代：明

东风一夜雨潇潇，晓来已满春江潮。乘潮相送出江上，我但踌躇君独往。渡口垂杨映绿波，隔浦茫茫烟雾多，望君不见将如何。
春日郊行
作者：黎崇宣
朝代：明

野径草萋萋，孤城返照低。万家春树里，一路鹧鸪啼。
望庐山
作者：黎崇宣
朝代：明

五老何年石，香炉万古烟。地形三楚尽，江色两湖连。谷有青牛卧，山传白鹿眠。未能穷胜迹，空此挹群仙。
杂兴
作者：黎崇宣
朝代：明

狐裘际盛夏，絺袗当严冬。汝质匪不佳，违时焉所庸。弃置在敝笥，缁尘将见蒙。四序有流易，塞者旋复通。振衣出深闺，爰亲美人躬。寒燠适其宜，时合用乃隆。素衷苟不渝，所遇宁终穷。
村居险韵
作者：黎崇宣
朝代：明

地僻心俱远，风光处处佳。居常卧草榻，出或着芒鞋。酒向邻家贳，欢能野老偕。陶然取一醉，真可号无怀。采药时扶杖，为园每荷镵。近林分橘柚，远树隐松杉。江静明霞起，峰高落照衔。晚来溪口望，云外几归帆。
村居险韵·其一
作者：黎崇宣
朝代：明

地僻心俱远，风光处处佳。居常卧草榻，出或着芒鞋。酒向邻家贳，欢能野老偕。陶然取一醉，真可号无怀。
村居险韵·其二
作者：黎崇宣
朝代：明

采药时扶杖，为园每荷镵。近林分橘柚，远树隐松杉。江静明霞起，峰高落照衔。晚来溪口望，云外几归帆。
泊新村驿
作者：黎崇宣
朝代：明

嵩台淩晓发，入夜抵新村。觅路荒山下，维舟古驿门。渔歌喧远浦，野火照平原。梦折西风里，萧萧闻夜猿。
泊星渚怀大父郡丞公
作者：黎崇宣
朝代：明

城郭蠡湖边，停桡思黯然。先人馀宦迹，青史见遗篇。郡有千秋颂，家无二顷田。欲知流泽远，清白自能传。
漫兴
作者：黎崇宣
朝代：明

大道本无言，多言数穷者。愚哉公孙龙，白马谓非马。非马亦非非，谁真复谁假。始知五千言，悟后俱应舍。
赠周用恒将军
作者：黎崇宣
朝代：明

岭表推儒将，条侯有令孙。挽弓强七石，射策富千言。未出长榆塞，先开细柳屯。匣中双匕首，拂拭待酬恩。
赠曾文芝
作者：黎崇宣
朝代：明

鸿才岂得久淹沉，国士何人为赏音。漫抱朱弦弹别鹤，閒调白羽落飞禽。昂藏自是封侯骨，慷慨常悬报主心。宝剑十年犹未试，匣中夜夜作龙吟。
送彭祖兴之会稽
作者：黎崇宣
朝代：明

相逢能几日，忽又对离觞。逆旅一分手，临歧各断肠。邮亭催暮雨，古渡隔垂杨。犹自冲寒去，谁赓白雪章。
送赵中书还朝
作者：黎崇宣
朝代：明

燕台遥望帝王家，海国初还汉使槎。千里旌旗生气色，一江波浪漾云霞。别时聊赠官桥柳，到日饶看衔苑花。六辔驰驱行已遍，凤凰池上待宣麻。
邸中答曹仲辰见寄
作者：黎崇宣
朝代：明

江南日暖燕初飞，蓟北轻寒雁度迟。堤柳渐舒冬后叶，岭梅新寄陇头枝。手披瑶简悲还喜，梦对华裾信转疑。云树苍苍千万里，鹤桥风物倍相思。
都中即事
作者：黎崇宣
朝代：明

帝都雄枕蓟云间，碣石居庸别有关。万里星辰朝北斗，五陵苍翠拥西山。金吾夜宿貔貅队，玉露朝随鹓鹭班。咫尺九重羞献纳，有书何以报龙颜。绣户朱门十万家，都中文物旧繁华。平阳馆里金为埒，光禄池边锦作花。妙妓清歌翻乐府，妖童新曲奏琵琶。绮筵长夜留人醉，灯火冲霄迸作霞。
都中即事·其一
作者：黎崇宣
朝代：明

帝都雄枕蓟云间，碣石居庸别有关。万里星辰朝北斗，五陵苍翠拥西山。金吾夜宿貔貅队，玉露朝随鹓鹭班。咫尺九重羞献纳，有书何以报龙颜。
都中即事·其二
作者：黎崇宣
朝代：明

绣户朱门十万家，都中文物旧繁华。平阳馆里金为埒，光禄池边锦作花。妙妓清歌翻乐府，妖童新曲奏琵琶。绮筵长夜留人醉，灯火冲霄迸作霞。
酬封砻瑕见怀
作者：黎崇宣
朝代：明

山馆秋初霁，孤村晚更烟。有怀空自赏，得句向谁传。露白葭全折，枫丹林欲然。宁知摇落意，犹有美人怜。
采莲曲
作者：黎崇宣
朝代：明

越女出采莲，采莲西湖边。兰桡桂楫迎风前，艳蕊浓妆都可怜。怜君有花采不早，秋来结子莲已老。
雁字
作者：黎崇宣
朝代：明

谁遣文章映上台，君家原自擅鸿裁。凭虚欲写淩云赋，点笔先过制字台。露草直排金阙上，天书遥向玉徐开。晴烟淡雨长呵护，岂畏亡秦有劫灰。
集罗幼良白雀堂
作者：黎崇宣
朝代：明

亹亹四时运，陶陶春暮辰。主人眷芳景，高会延嘉宾。开轩肆广坐，华几纷错陈。鲜烹出中厨，美酒过隔邻。客主省揖拜，披襟意良忻。一献复一酬，觞飞何太频。颓然遂成醉，侧此头上巾。行坐纵所适，笑语不更文。沉缅匪自放，吾自率吾真。平生寡俗礼，无为多见嗔。
题峡山诸胜
作者：黎崇宣
朝代：明

峡山高不极，峡水深不测。千峰两岸削芙蓉，一线中流披练色。昔闻黄帝二子采药来此山，遂令神境辟人寰。复有古寺飞来自舒州，金碧辉煌据上头。奇踪异迹不可数，沉犀归猿渺何许。仙家灵异会何年，名人藻翰流千古。迩者孽蛟起山中，飞沙走石号天风。神宫梵宇颓欲尽，诸胜尽没荒草丛。朱生本是好奇士，手披榛莽寻遗址。经营数载还旧观，顿教百废一朝起。更添楼榭倚山隈，结社豪吟亦快哉。君归好扫莲花石，待我春明策杖来。
三水公馆与邓大理何蒙谢三孝廉夜谭祝明府送酒至
作者：黎崇敕
朝代：明

此夜成良会，高歌海月间。近城惟一驿，隔水有千山。地主虽多兴，吾生且未閒。送来桑落酒，容易醉愁颜。
同周车驾邵宪副宴马大参旧署
作者：黎崇敕
朝代：明

南旺山河是旧游，相逢何幸此登楼。孤台远带千峰色，一水中分两地流。石畔葵榴侵客袂，门前杨柳系仙舟。明朝又趁南池胜，李杜遗文好更求。
同楚友别张伯起幼于兄弟时周公瑕避暑石湖
作者：黎崇敕
朝代：明

离合吾徒事，何因此别难。游人携紫剑，居士戴黄冠。楚客同分袂，周郎已钓磻。为怜相见少，临发且蹒跚。
抵京陆比部刘国博朱缮部王行人伊文学过集旅馆
作者：黎崇敕
朝代：明

萍踪三载别，尊酒慰重过。以我青藜杖，悬君白玉珂。低枝藏鸟语，残漏咽笙歌。雅会须拚醉，良宵有几何。
柬周公瑕
作者：黎崇敕
朝代：明

风流儒雅可谁论，久识周郎道独尊。白发垂垂终好遁，青衫落落自忘喧。山中题凤谁曾过，池上笼鹅兴倘存。不佞京华多病客，因君弹铗入吴门。
答童大将军
作者：黎崇敕
朝代：明

芳讯依然大雅存，重劳倾盖过丘园。自怜马援标铜柱，长笑班超入玉门。既有将军能结分，岂容吾辈得逃喧。请缨亦是男儿事，击虏从君报主恩。
赠朱季美
作者：黎崇敕
朝代：明

季美一何旷，幽栖越水傍。风流兼二陆，心画印诸王。握里青虹剑，囊中白雪章。扁舟湖海客，念汝竟飞扬。
送苏司农出守南宁
作者：黎崇敕
朝代：明

美人为政有辉光，八月乘槎指灌阳。牧守风流新外吏，司农声价旧中郎。登台地轴连南岭，倚槛天河接楚湘。露冕行春帷自褰，看君名入汉循良。
飞来寺
作者：黎崇敕
朝代：明

飞来宫殿异云间，势压嶙峋瞰碧湾。选胜几悬中宿梦，寻芳嬴得片时闲。干霄翠削分双柱，划地清流合一环。寒尽颇惊游客少，随僧指点自跻攀。
西湖春晓
作者：黎应时
朝代：明
体裁：七言律诗

西湖春半晓山青，四望风光入画屏。荔浦枝头犹挂月，菱溪波底尚涵星。莺啼弱柳浑藏影，塔起扶桑始著形。蜑艇微茫冲菡萏，一声款乃破苍冥。
中秋羊城怀故山
作者：黎延祖
朝代：明

闷客恹恹村梦数，听残画角每凭楼。山中何处白云满，濠泮依然绿水流。寂寞久淹芳草地，衰迟懒过御梨秋。故园橘柚空相待，好月谁看最上头。
华首台东溪水岩
作者：黎延祖
朝代：明

东溪飞瀑转如瑰，石激泉声响万山。却爱野花閒白昼，愿随流水住山间。
南园故址
作者：黎延祖
朝代：明

古祠仍旧在东隅，一读残碑却起予。五典旧闻从舜代，三仁终古见殷墟。鱼须学士悲埋骨，马革忠魂痛绝裾。空有行人知往事，暮云芳草共踌躇。
南园故址
作者：黎延祖
朝代：明

断桥芳草郭东渠，天上谁来享祀醑。五典旧闻从舜代，三仁方古见殷墟。鱼须学士悲埋骨，马革忠魂痛绝裾。空有行人知往迹，怀深重忍立踌躇。
喜万季用职方偕弱士金吾亚叔博士至粤旅中感赠
作者：黎延祖
朝代：明

吹角愁中初雁声，相怜相见不胜情。虎头恨在归蒙诏，羊舌交存过穗城。第宅已空唯拄剑，蓼莪虽废尚携籯。与君同是流离客，聊赠穷途泪一倾。
坐忆
作者：黎延祖
朝代：明

坐忆溪桥二月时，木棉花发鸟争枝。自红兽炭尝新酒，閒白龙筠补旧篱。携被好寻山寺宿，听莺同有后园期。迟迟此日桃花水，容与春风可共谁。
壬辰寄谢陈伯玑先生选刻忠悯遗诗
作者：黎延祖
朝代：明

古道谁于今日然，碑阴硕友记吾先。交因陈实生前重，书识扬雄死后传。恨魄犹随南诏鸟，吟魂应慰北邙烟。鹠鹂感激知何用，四壁无藏自可怜。
寄严矱庵侍御兼致令弟庶华进士
作者：黎延祖
朝代：明

湖山澹荡碧嵯峨，先世游踪此最多。天上星辰难借问，海边轩骑枉相过。不因论旧思鸳鹭，安拟缄书出薜萝。近想螭头封事少，柏台风细听鸣珂。
寄朱竹垞太史
作者：黎延祖
朝代：明

昔年曾接岭南游，尊酒论诗海上楼。枫落吴江渔梦断，月明珠海雁书浮。玉堂地迥心偏远，仙掌云深静似秋。闻道龙门收逸事，茂陵书在托谁投。
寄蒋莘田侍御
作者：黎延祖
朝代：明

两代龙门天柱高，西台直节著清操。禁烟未散啼鸟树，宫月犹悬照豸袍。书上螭头承霁色，朝回花下醉春醪。何时骢马来南国，得向都亭见节旄。
寻春词二首
作者：黎延祖
朝代：明

日日寻春转惜春，木棉花发柳条新。黄鹂久住终飞去，忍见悲啼别主人。日日寻春不觉春，初来江燕自亲人。旧巢何处不飞去，莫是空梁已落尘。
寻春词二首·其一
作者：黎延祖
朝代：明

日日寻春转惜春，木棉花发柳条新。黄鹂久住终飞去，忍见悲啼别主人。
寻春词二首·其二
作者：黎延祖
朝代：明

日日寻春不觉春，初来江燕自亲人。旧巢何处不飞去，莫是空梁已落尘。
得徐巨源先生书却寄
作者：黎延祖
朝代：明

持书涕湿却难开，莫道先生天下才。鱼树鸟泉知去处，松云人路想归来。死生交至存今日，痛哭又成独上台。犹许故人为立传，不曾索米向蒿莱。
得陈元水先生书却寄
作者：黎延祖
朝代：明

十年音问尚茫茫，惊鹤遥传在建阳。忽见虎头城有信，因悲马革事重伤。循陔瞻望嗟何及，履石存心忆每狂。闻道家山憔悴尽，须眉争似旧时长。
得陈士业先生书却寄
作者：黎延祖
朝代：明

十年瞻望虎头城，剑气狼烟暝未明。父党犹存能问讯，江西不远却难行。开书泪满高僧衲，频梦怜深孺子情。遥想旧时梁下榻，悲凉相对话平生。
水影芙蓉
作者：黎延祖
朝代：明

轻红淡粉倚疏篱，似是还非独立时。愿解明珠寻洛浦，化为蝴蝶宿花枝。
澹归和尚坐上逢查伊璜先生初至羊城
作者：黎延祖
朝代：明

海气函秋橘柚黄，满城悲角落微霜。高僧坐上初来客，出世文中最擅场。载酒游时怜寂寞，怀铅到处记荒凉。蓼莪涕雪因君感，慰读新编第几章。
玉山道中
作者：黎延祖
朝代：明

平芜一望锁烟霞，林树荒凉落槿花。野店自怜幽意好，白云深处少人家。
秋夜
作者：黎延祖
朝代：明

碧砌初惊蟋蟀声，南窗移榻爱新晴。穷檐洗尽金银气，寄傲今宵且尽情。
秋月
作者：黎延祖
朝代：明

高楼吹角杂笙歌，团扇初悬换绮罗。何处夜来寒似水，赤栏桥上冶游多。
秋林
作者：黎延祖
朝代：明

丹枫衰柳不成堤，双立花禽对面啼。谢女晓妆楼上睇，连钱骄马过频嘶。
秋汉
作者：黎延祖
朝代：明

自是银河带砺长，岂同尘土变沧桑。白头吟尽悲人世，难似星期永不忘。
秋砧
作者：黎延祖
朝代：明

燕山迢递卢龙塞，蜀道艰难白帝城。总为寒衣添旅思，声声捣出别离情。
秋萤
作者：黎延祖
朝代：明

度水飞将星影乱，入林团作野燐愁。东家织女无灯火，莫惜馀光过小楼。
秋雁
作者：黎延祖
朝代：明

远从北地集平沙，半夜一声惊岁华。忽忆故人湖海去，绝无兰讯到人家。
芝麻塔
作者：黎延祖
朝代：明

胡麻灵药本仙芭，巧累浮屠斗佛家。莫道此中无舍利，玲珑颗颗现光华。
芦笛
作者：黎延祖
朝代：明

刁半一声画角沉，卷成落叶响秋林。自知不及梅花韵，亦令寒闺怨藁砧。
荔枝灯笼
作者：黎延祖
朝代：明

红晕香肌色自光，不须银烛映华堂。昔时曾照杨妃睡，变作明珠掌上看。
莲瓣船
作者：黎延祖
朝代：明

玉开移根处处栽，不教艳质落尘埃。随流拟作慈航去，渡水疑从桃叶来。
路易庵中翰入粤扶文贞公榇还广平见寄姑苏李密庵中丞撰先忠悯墓志铭志感赋赠
作者：黎延祖
朝代：明

流家笠泽来南海，却望燕山忆旧时。古寺独扶丞相榇，荒碑烦寄外孙祠。相看空羡全忠孝，可赠唯多雪涕洟。为报龙门青琐老，孟郊名藉退之垂。
辛未花朝赠李孝先新婚
作者：黎延祖
朝代：明

玉树茏葱更着花，三湘归客赋秦嘉。明珠卖补新茅屋，紫燕权栖咏柳家。东阁题梅称绝调，西园香雪许齐夸。文章节侠风流甚，好卷巫云入帐纱。
过七里泷谒严子陵先生祠二首
作者：黎延祖
朝代：明

严滩西渡绕晴空，古迹苍茫入望中。汉代山河今已矣，钓台犹自挹高风。高风千载已如斯，初渡游人拜古祠。滩水滔滔云杳杳，夜沉谁识客星移。
过七里泷谒严子陵先生祠二首·其一
作者：黎延祖
朝代：明

严滩西渡绕晴空，古迹苍茫入望中。汉代山河今已矣，钓台犹自挹高风。
过七里泷谒严子陵先生祠二首·其二
作者：黎延祖
朝代：明

高风千载已如斯，初渡游人拜古祠。滩水滔滔云杳杳，夜沉谁识客星移。
送严伯玉勋卿还虞山
作者：黎延祖
朝代：明

枯泪沾巾鲠别言，旧时相送更谁存。白云空望吴山远，黄绶虚荣楚水昏。看尽家人离乱数，未完婚嫁往来烦。问君不肯淋漓饮，明日舟停何处村。
送严庶华进士归西湖
作者：黎延祖
朝代：明

王孙归路草迢迢，画榜看山到六桥。朱毂满城临水饯，青蓑孤航隔江邀。珊瑚觅得归装剑，斑竹行探自斸箫。他日上林从羽猎，紫骝看跃霍骠骁。
送王玉树邑侯辞官归里
作者：黎延祖
朝代：明

苍生方庆野成霖，忽动归与栗里吟。月缺俸钱犹似客，身辞官阁更无琴。漫云水弱须剂火，才见春晴已作阴。少乏宦情彝甫事，如君真有古人心。
送王虹友还姑苏
作者：黎延祖
朝代：明

仙驿横江一舸开，丹山碧水探奇回。雨藏芳树搴吴苑，云蹴春涛别汉台。画省许通薜萝字，红亭应泛棣花杯。中朝计相归江左，喜共三农咏草莱。
送王阮亭宫詹告祭南海神还朝
作者：黎延祖
朝代：明

奠璧沧溟到海东，霓旌初下祝融宫。中朝保傅封禅重，北斗声名剑舄崇。驻盖便寻遗逸士，怀铅还问旧孤忠。相逢一赏猗兰操，不觉哀弦在爨桐。
镇海楼
作者：黎延祖
朝代：明

东南王气古今浮，层构重成镇十州。仙树夕阳啼鸟散，汉台微雨落花秋。半廉云卷犹飞栋，两袖风清更上楼。酒后翩翩乘兴至，海边明月挂城头。
镇海楼
作者：黎延祖
朝代：明

东南遥望霸图休，独上危楼见九州。仙树影斜啼鸟散，汉台人去落花秋。半帘日月依天转，万里波涛绕郭流。酒后有谁乘兴至，浮云高涌出城头。
题菃园
作者：黎延祖
朝代：明

黄鸟声娇出树迟，山花如织草离离。菃园自与人间别，不见春风树外枝。
飞云顶观日出
作者：黎延祖
朝代：明

高峰直插白云中，攀履巉岩上碧空。夜半亭前观日出，扶桑千仞海门东。
题壁诗
作者：黎弘业
朝代：明

为官不负民，为臣不负君。忠孝诚已尽，生死安足论。
上曹秋岳方伯
作者：黎彭祖
朝代：明

圣朝忧远地，玉节任遐方。受饯元戎府，分符百粤疆。遥知襟带重，仍倚楫舟长。直干高千仞，澄波及八荒。飓平南海浪，鸱远越台霜。僻俗成邹鲁，神禽异鵔鹴。丝桐芳树曲，交酒海珠艡。蕙气高栏集，清风画戟扬。诸生频跪席，百姓竞趋棠。饮水古人达，登楼老子狂。洞箫宫女赋，缓带重臣装。折简招山客，分骖赎国良。龙门瞻内署，羊石迩文昌。未量身居贱，言窥夫子墙。
乐府五首
作者：黎彭祖
朝代：明

安得万顷波，洗郎心上尘。洗心似明月，暂照相思人。安得沙棠楫，采莲相往还。不道莲心苦，空房妾自攀。莫作吏人妇，容易掷飘蓬。请开盘龙镜，结发垂郎胸。驾我八宝车，上山复下山。何用问遗欢，蕙草秋露团。琐琐问柔桑，使君何为者。日暮蚕已饥，无心向游冶。
乐府五首·其一
作者：黎彭祖
朝代：明

安得万顷波，洗郎心上尘。洗心似明月，暂照相思人。
乐府五首·其三
作者：黎彭祖
朝代：明

莫作吏人妇，容易掷飘蓬。请开盘龙镜，结发垂郎胸。
乐府五首·其二
作者：黎彭祖
朝代：明

安得沙棠楫，采莲相往还。不道莲心苦，空房妾自攀。
乐府五首·其五
作者：黎彭祖
朝代：明

琐琐问柔桑，使君何为者。日暮蚕已饥，无心向游冶。
乐府五首·其四
作者：黎彭祖
朝代：明

驾我八宝车，上山复下山。何用问遗欢，蕙草秋露团。
依韵答梵公秋日见寄
作者：黎彭祖
朝代：明

秋冷閒斋夜好眠，起来不及鸟声先。岂知昔日林中友，忽枉新诗寺里传。故态更同谁向酒，旧游今已半参禅。穷愁独有虞公在，欲唱渔歌入钓船。
公莫舞
作者：黎彭祖
朝代：明

呼公诏公公莫舞，有血不溅鸿门土。力拔山兮气如虎，军壁重围逝真主。公莫舞，公不见赤帝玉芙蓉，秋郊啼鬼母。镐池君，牧羊儿。沙丘祖龙死，霸土云气垂。竖子不足谋，玉斗空尔为。公莫舞，请公听侬歌，曲终为乱愁奈何。
冬日寄梵公
作者：黎彭祖
朝代：明

夜寒连被起，瞩目乱山中。鼠蛰眠枯草，鹰鸣生劲风。小溪流积雪，高岫挺孤松。命仆搜茶具，吾将邀遁公。
哭朱质
作者：黎彭祖
朝代：明

可怜年少艺多门，死后谁为酹酒尊。笥有六书传父业，家徒四壁受人恩。萧萧白发牵孤梦，处处丹铅积泪痕。唯见西窗旧时日，一帘竹影自黄昏。
哭铁书记
作者：黎彭祖
朝代：明

一辞文字入僧祇，道是宗工学是师。多病已怜新雪后，耽吟仍是故人期。钟残竹院云千叠，花落瑶阶月满池。惆怅几年成永诀，泪看盈匣寄来诗。
宝安将发陈元孝金吾归自滇南过访即别
作者：黎彭祖
朝代：明

相逢郁水渡，万里独还时。睹面一无语，存心两自知。人归村暗路，鹊绕月明枝。岂念栖迟意，云山不可期。
寄严伯玉太仆父执
作者：黎彭祖
朝代：明

梅花满树月黄昏，家近寒山独掩门。溪水一流长浸石，鸡声三发自成村。炊烟晚罢庭鸟下，争席时闻野老言。最喜先朝青琐客，卜居来与论金尊。
寄呈天和尚及阿首座铁书记海侍者诸师
作者：黎彭祖
朝代：明

一辞峰上寺，远隔雁门师。入社曾虚约，还山未定期。有饥驱我拙，无计使人悲。料得禅房里，同参品论时。
寄怀丹霞记汝书记
作者：黎彭祖
朝代：明

壁立千峰不可攀，悬藤垂绠到人间。僧祇茧足多年力，记室科头尽日闲。开槛时临飞鸟背，扶筇定傍夕阳还。随缘且就支公乐，何处高风为买山。
将进酒
作者：黎彭祖
朝代：明

将进酒，进酒与君叙欢悦。朝欢尽白日，夜欢继明月。人生世事请莫为，金樽有酒斟酌之。君不见青发易成白，逝水不复回。欢乐安可辞，富贵何时来。囊中有钱但沽酒，糟如丘山吾独守。醉后还高歌，歌阑拔剑重起舞，吁嗟酒人留名与千古。
山居二首
作者：黎彭祖
朝代：明

结我南山庐，悠然与世疏。淡云桑柘下，微雨稻花初。木末鸟啼尽，薜萝人睡馀。閒来空采药，不解习医书。近市不闻喧，心閒俗亦惇。乐忧回也巷，贵贱翟公门。鸟集塘前树，人归原上村。读书非射策，犹自不窥园。
山居二首·其一
作者：黎彭祖
朝代：明

结我南山庐，悠然与世疏。淡云桑柘下，微雨稻花初。木末鸟啼尽，薜萝人睡馀。閒来空采药，不解习医书。
山居二首·其二
作者：黎彭祖
朝代：明

近市不闻喧，心閒俗亦惇。乐忧回也巷，贵贱翟公门。鸟集塘前树，人归原上村。读书非射策，犹自不窥园。
影答
作者：黎彭祖
朝代：明

不辨当时子夏冠，艰难犹得久盘桓。但能学道齐生死，何时离群有炎寒。五尺奚奴随李贺，百年鸡犬附刘安。欲图袖手吟诗苦，静夜孤灯子试看。
徙民吟
作者：黎彭祖
朝代：明

老翁生不闻潮汐，知与农人分厚塉。白鸥无侣沧州遥，土龙有备桑田圻。豚蹄斗酒燕丰年，闾里穰穰仓满千。自输县里催科吏，不纳民间新法钱。人传新政起燕都，万象皆新百国趋。孰意反辞荒服贡，却令规削九州图。慕君虽在日南方，昌华苑里烟相望。一朝下令迁边海，千里无家托异乡。空巢泥落燕飞去，巷口自明王洲处。花开应伴子规啼，冢荒多是青猿据。高阁倾将绿水齐，女墙不隔日华低。柳条白马系何处，芳草王孙忆未归。百口一家无葬地，三旬九食皆寒士。行歌拾穗者何人，当暑披裘有其事。吁嗟尚有身无依，破庙寒林挈子归。莫知愿自经沟渎，无计难将过乱离。当今新筑界边城，严似三关设守兵。大树将军防锁钥，绿林豪客许通名。昨日携来三斗珍，米房糠覈犹艰辛。田中白骨贼杀贼，市上青衣人卖人。哀哀寡妇吞声哭，子死城隈夫海澳。坐叹林间鸠借巢，行羡泽中蜗带屋。早知为善亦难为，不若从军事鼓鼙。血尽犹随波上下，骨灰得与燕差池。君不见田横岛上五百士，一朝刎颈魂同萃。又不见勾践陈前三千人，慷慨同归目不瞑。别离骨肉去乡土，奄奄待尽死为伍。独编一种空桑民，见天不与天同普。
恻恻行呈严伯玉太仆
作者：黎彭祖
朝代：明

恻恻复恻恻，十年坐倏忽。君来少故人，眼中何潏潏。请君勿歌且舞，听我言中心之湫郁。在昔趋庭见龙章，高谈惊坐髯如张。侧闻此老非寻常，揽挥就德将翱翔。少读诗句在齿牙，浓圈墨汁非涂鸦。忽然王事各天涯，送君西去随风沙。吾翁亦出虎头城，绝裾忍爱晨宵征。鼓声乍死临欃枪，白头望子弟殉兄。只今章水露藏骨，每向西风泪沾臆。嗟我苟生胡不殛，忍存爱日供存夕。夕为负米朝待炊，一户桑枢避乱离。眷恩昔被明主知，感君章疏陈其词。羊舌能存故人子，忆君桂林三寄鲤。鲤鱼中有尺素字，远慰加餐重交谊。频年寓书皆浮沉，各言息迹栖山岑。买牛艺植西江浔，何以娱耳山水音。我兹聊复远城郭，耕凿丘园种藜藿。君来里巷全非昨，料应误觑晴眉阁。逢君况复雪飞时，感旧人稀一泪垂。强将笑语问畴昔，稍喜如前好颜色。闻君欲问江南津，将归遥慰倚闾人。鹿门卜隐将何处，流水滔滔独怆神。
戊子纪饥
作者：黎彭祖
朝代：明

桑梓为龙荒，犬豕入席澳。啸吟伤西姥，挐手连山谷。血泪溅模糊，老弱经沟渎。师旅加饥馑，奚道可使足。擢封久不具，土龙赤平陆。焦衣见行旅，悬磬皆比屋。粒米日复稀，珠玉载斗斛。里社断火光，垄突无烟煜。木石且为粮，藜蒿诚良疏。同俦不相顾，呼吸何所属。八口苦未已，官吏催科速。官吏朝登堂，入暮卖牛犊。牛犊不足偿，妻孥远行鬻。灾厉岂图生，出逢打草谷。髑髅集饿乌，千山弱鬼哭。频年江海血，流作苍生粥。种田农力微，况乃遭兵镞。嗟怨塞天地，不闻天雨粟。感此一粒恩，报以穰穰祝。笑我拙儒生，何时堪鼓腹。悬以一丝躯，请待秋风熟。
折梅花偶寄澹公止公
作者：黎彭祖
朝代：明

孤山处士林和靖，性爱梅花解咏诗。窃淑独无堪种地，寻香忽得最横枝。胆瓶护影疏还淡，肺病关门瘦亦宜。拟欲相邀对禅寂，恐分清梦与阇黎。
捉搦歌三曲
作者：黎彭祖
朝代：明

十五女儿由冶笑，顾影好从秋水照。匣内菱花非不肖，老铜那比奴年少。凤儿花钗芙蓉发，蒲瑕彄环见指骨。生女不嫁坐超忽，东生白日西入月。湘波鱼肥溪鱼瘦，木莲花香菉葹臭。母也相怜择婚媾，愿得秉心如白昼。
捉搦歌三曲·其一
作者：黎彭祖
朝代：明

十五女儿由冶笑，顾影好从秋水照。匣内菱花非不肖，老铜那比奴年少。
捉搦歌三曲·其三
作者：黎彭祖
朝代：明

湘波鱼肥溪鱼瘦，木莲花香菉葹臭。母也相怜择婚媾，愿得秉心如白昼。
捉搦歌三曲·其二
作者：黎彭祖
朝代：明

凤儿花钗芙蓉发，蒲瑕彄环见指骨。生女不嫁坐超忽，东生白日西入月。
放歌行
作者：黎彭祖
朝代：明

吾闻昆崙之山高通天，天柱折后岂复然。我欲叩帝阍，何不穷日继月陟其巅。乃复拉酒星，携太白，与之大醉河汉边。然后乘槎归海上，胡自郁郁年复年。沧田不久留，人生徒尔忧。君不见秦皇汉帝如行客，关陇之间多山丘。吾不知天为高，地为厚，生而肥，死而瘦。床头一杯酒，朝朝暮暮在吾手。若使海水能醉人，日与冯夷结良友。
春日有感
作者：黎彭祖
朝代：明

溪头柳色未藏鸦，坐向红亭见日斜。雀乳试翎飞近树，鱼苗随队趁残花。春山欲陟莓梯滑，野筏思乘海岛遐。榷酒人归寒食节，伤心重忍望天涯。
暮夜
作者：黎彭祖
朝代：明

燕子双来似伴栖，骄骝何处夜频嘶。将过二月绯花落，未到三更锦羽啼。城铎鎯铛孤梦短，寺钟断续乱心齐。春时总不宜为客，淡水浓山忆旧溪。
板桥曲
作者：黎彭祖
朝代：明

桥前潮水细波澜，桥上榕阴六月寒。最恨夜来风月好，閒人多凭石阑干。
沈大夫石友以河内宪使谪司粤鹾邂逅相得留署中凡三年兹转佐信安尹诗以送之大夫高邮籍贵筑故首二句领起
作者：黎彭祖
朝代：明

牂牁之水入番禺，甓社珠光粤海珠。香口用裁云朵判，绣心仍是玉般壶。龙城谪后文奇柳，羊石移来句劲苏。盬岸竞传盐铁论，岙门为绘越裳图。森罗远集梯山贡，亿秭曾蠲煮海逋。楚士每怜空抱璞，齐王何意识吹竽。谢家递见无双凤，秦树翴翩八九乌。自笑幕开非记室，人言骖解为穷途。食鱼因我添醽醁，依鹊随君匝舳舻。片石支船辞五岭，支驴宿驿莅三衢。黄茅瘴底人方度，黑叶红时客未需。有志青云难远附，相思皓月几时俱。欲将商旅诸歌颂，续入甘棠献帝都。
泊苍梧
作者：黎彭祖
朝代：明

秋林风爱晚，汀雁下参差。月到山先隔，舟横天忽移。吊湘谁作赋，哭楚绝援师。泪拭先臣剑，君恩国士知。
澹归止言二长老更见具三两居士过访
作者：黎彭祖
朝代：明

暗长青青雨后蔬，道人闻亦顾村居。话多未尽期明日，心欲求安拟弃书。古寺钟催归息鸟，寒林烟暝返山驴。沃州不远支公地，乘兴能令杖策疏。
生日梦先忠悯研泪述成
作者：黎彭祖
朝代：明

我祖绍高辛，火正世厥爵。王父大京兆，所居多赫赫。皇考膺孝廉，聿脩信无怍。柔兆诞长昆，降予大荒落。时在玄月五，蠢蠢得所托。七龄从师游，十龄竟小学。十六列诸生，趋庭瘅以恪。十七当国难，我父懠不乐。健儿数万师，西出尝锋锷。血化苌弘碧，虹为荆卿白。嗟予孤小子，偷生不速斫。顾为爱日存，离乱空飘泊。胡然梦我父，颜色宛如昨。训我读文史，归我旧时宅。忘然在长别，欣欣多笑谑。觉来见我母，振衣强欢噱。命我开屠苏，有酒不成酌。
秋日寄所知
作者：黎彭祖
朝代：明

轻别强长笑，难为别后心。单衣兼短烛，寒雨共秋林。忆与焚枯酌，谁怜拥鼻吟。愁登高陇望，更有女儿砧。
童
作者：黎彭祖
朝代：明

辛苦久为怜，相随已及肩。肯依牢落客，惯对冷厨烟。涤砚惊池黑，携囊说背穿。时偷床下酒，微醉读书前。
自板桥过雷峰书所见
作者：黎彭祖
朝代：明

欲作山中寂寞游，出门无数在双眸。纸旂惊雀闲禾稚，竹壁防鱼断涧流。蛙鼓争鸣春雨后，蠛春如织晚风头。策牛荷蓧归人急，树杪炊烟暝未收。
荆卿行
作者：黎彭祖
朝代：明

邯郸贾儿秦皇帝，赵王质子燕谪裔。在秦不似在赵欢，马角乌头忽系累。夏扶面赤宋意青，盖聂论剑徒瞪瞪。狗屠博人皆可取，乃使舞阳童子行。于期颈断渐离起，荆轲耳湿田光死。计疏把袖咸阳宫，药囊利过夫人匕。燕姬美丽能鼓琴，酒入马肝燕丹心。当时坐令失知己，数载空留击筑音。嗟哉舍生何比比，白虹气兆亡燕市。辽东父子复穷愁，舆图垂献将军头。
谢陈王李吕四台省谢何二部司马为先人请恤
作者：黎彭祖
朝代：明

夕朗青琐立鵔鸃，封事何言不救时。四塞人归全版籍，千秋义重五忠祠。伏蒲持橐朝骑马，簪笔编麻日载螭。岂向私恩为感激，臣心如水九重知。
赠影
作者：黎彭祖
朝代：明

箕踞何人不著冠，青山白石与盘桓。病过僧院幽篁瘦，吟向天阶明月寒。走马已无驰骤乐，当车真觉缓行安。怜君同老艰难日，一卷南华手共看。
赵宪副说于贵筑遇天竺僧命作诗记之
作者：黎彭祖
朝代：明

不识人间字，遍寻中国泉。发长能一丈，齿少亦千年。山辟居牙气，舟消黑蜧烟。绝餐知几度，危坐未曾眠。
过故人居
作者：黎彭祖
朝代：明

卖酒垆前板桥东，故人昔日居其中。不觉仍寻旧时路，横门钥断蜘蛛缝。荒巷蛇蟠百草满，桃花寂寞难为容。我来袖手疑未停，苦竹丛间闻笑声。屋梁月已冷，向见南山影。野鬼吟人诗，忽然发深省。
过端州峡
作者：黎彭祖
朝代：明

出门恋慈母，珍重万千言。道路空依仆，艰难为请恩。孤帆轻过峡，深夜怯啼猿。泪落西江水，无从到楚沅。
送友入蜀
作者：黎彭祖
朝代：明

欲从蜀道上青天，把酒魂销壮士前。三户听鸡行积雪，二陵下马吊荒烟。无家君正堪为客，有母身难许执鞭。珍重光芒三尺水，逢人轻拟赠龙泉。
送朱锡鬯还越
作者：黎彭祖
朝代：明

越王台上几年游，岂有千金一橐售。欲向井心藏日月，已成网目续春秋。看多岭树诗中画，归去湖光山外楼。穷路唯倾双涕赠，参天鸿鹄可相留。
送赵霞湄宪副奉谕旨归养太夫人于胶西
作者：黎彭祖
朝代：明

彩衣归养凤书丹，南海留思东海欢。玉镜台前行可望，白云湖上渐相看。舟轻倩石支风母，帐送无鱼馈税官。一曲白华今祖别，却惭三载累猪肝。
送门人沈玉质还普安
作者：黎彭祖
朝代：明

络纬初啼庭叶委，红亭把酒悲风起。鸟道言旋三一溪，羊城惜别五千里。与君邂逅不寻常，官烛夜烧诠易理。脉望飞解一卷书，蜗牛写破半窗纸。荔奴方食忽思归，为听老亲门屡倚。越王台上兰花秋，秋寒且渡潇湘水。昆明池上足移情，送君独愧成连子。
逢张璩子金吾
作者：黎彭祖
朝代：明

城笛秋闻愁更多，相逢相慰夜如何。花明旧宅思棠棣，泪尽穷途愧蓼莪。马忆流苏嘶涨水，身存瘢镞寄岩阿。金鱼莫漫沽醽醁，期尔山中对薜萝。
郊行
作者：黎彭祖
朝代：明

远浦晴云入夕晖，绿杨拂面倦游归。新来乳燕兼人语，初落山花共蝶飞。江岸草深留鸟迹，板桥霜尽见鱼肥。不堪三月登高处，回首春愁泪满衣。
钱黍谷督学还朝兼托寄钱牧斋宗伯书
作者：黎彭祖
朝代：明

二像气纯懿，睿哲禀其冲。以彼贵天爵，郁为斯人龙。典命作动物，六礼咸和同。洋洋盛威仪，南国思皇风。自掌学士版，中和暨祇庸。舍采脩蘋蘩，儒林何雍雍。祈珥爰筑鬻，不下国子宫。三年成均法，仪型浩无穷。置醴觥靡敬，悬钟扣童蒙。辟如把行潦，浊乱斯清聪。君家大宗伯，飙起为词峰。建保邦国上，谋猷庙堂中。平津始礼隗，先君获相从。既被文字知，复感意气通。孺子念故游，兼仰当世宗。凭寄下士言，乃为夫子容。沾濡乐德教，挚雉奚敢慵。独惭溲渤姿，趋堂诚愚惷。
龙门行
作者：黎彭祖
朝代：明

不羡黄金屋，不羡白玉堂。羡尔登龙门，当坐生辉光。登龙门，上青天，田文没去李膺贤。登龙门，出幽谷，孔融了了馀碌碌。不忧坐上客，独忧樽中酒。听鹤忆华亭，满坐谁相救。
三月溪上
作者：黎彭龄
朝代：明

半帘分净绿，偏喜称溪居。煖气行人外，飞尘猎骑馀。野霞烧带郭，涧水绣当渠。正有临流兴，泉声病较疏。
下第归家
作者：黎彭龄
朝代：明

垂敝貂裘垫角巾，归来犹有下机人。足伤不谓重遭刖，舌在还堪共食贫。白板扉中棋墅旧，黄花篱外酒帘新。三年斲就公输凤，莫叹京华陌上尘。
人日同乔姬探梅寄何生
作者：黎彭龄
朝代：明

门外钿车事冶游，水曹诗兴寄扬州。残英正值妆宫额，清梦何堪隔陇头。纱罩瘦香朝影晕，雪飞寒玉午风柔。绿阴尽日闻莺语，树底歌来拥莫愁。
侍大人载酒偕缜之伯美周兄过子建先生竹素山房暨长公天驹夜集同赋
作者：黎彭龄
朝代：明

竹下相期月半帘，侯芭探遍绿牙签。干星不谓将车过，进酒从教录事严。一兔犹耕铜雀瓦，六龙齐醉水精盐。秋声向夕都成咏，赠我吴江几尺缣。
侠客吟
作者：黎彭龄
朝代：明

欲绣肝肠买素丝，壮心犹许绣须眉。身轻柳絮黄金客，面赪桃花白皙儿。颍水狂夫时骂席，太原真主识看棋。药门惯贳屠门酒，对月长歌仗剑知。
偶书
作者：黎彭龄
朝代：明

醉向金谷人，寝向铜街女。梦中守槐安，醒起衾仍布。功名虽一时，此道足千古。腐如鼠，威于虎。祢先生，挝大鼓。
冬夜漫成
作者：黎彭龄
朝代：明

严寒坐高馆，引望月明初。长铗愁羁客，奚囊走蠹鱼。鼠欺深夜烛，雁落一行书。醉里于焉对，千林木叶疏。
初冬茹芝亭观获因作田家供具邀谢张诸子小集分得车字
作者：黎彭龄
朝代：明

入望黄云接小庐，轻绨新典值冬初。客因鸡黍曾投辖，谁信豚蹄故满车。粳秫渐收供野酝，樵苏不爨荐盘蔬。宅边残菊贫元亮，倘喜新愁兴有馀。
十六夜过李邑生赏铁树灯
作者：黎彭龄
朝代：明

馋灯开夕宴，弱水得奇株。错比三花树，还添五夜珠。骊光悬似昼，鲛泪到应枯。但莫将如意，酣来击唾壶。
午日同邓伯乔赵裕子僧孟容集谢伯子池上二首
作者：黎彭龄
朝代：明

剪韭虚春夕，新添玉板禅。花颜舒十赉，柳眼倦三眠。墨气浓生岫，帘纹縠映泉。一评风物异，偏媚绿尊前。赤栏消暑虐，翠樾挂絺凉。雨结芭蕉蕾，铛鸣薜荔墙。清言兼谢傅，玄契亦支郎。菱舫人归晚，林中未罢觞。
午日同邓伯乔赵裕子僧孟容集谢伯子池上二首·其一
作者：黎彭龄
朝代：明

剪韭虚春夕，新添玉板禅。花颜舒十赉，柳眼倦三眠。墨气浓生岫，帘纹縠映泉。一评风物异，偏媚绿尊前。
午日同邓伯乔赵裕子僧孟容集谢伯子池上二首·其二
作者：黎彭龄
朝代：明

赤栏消暑虐，翠樾挂絺凉。雨结芭蕉蕾，铛鸣薜荔墙。清言兼谢傅，玄契亦支郎。菱舫人归晚，林中未罢觞。
去燕
作者：黎彭龄
朝代：明

新垒红楼秪暂依，呢喃小语别春归。已辞翠幕充花使，莫倚珠帘认雪衣。巷里借栖王氏旧，宫中承宠赵家希。愁风愁雨棠梨节，残月空梁腐草飞。
同潘孺文诸从舅集外祖养拙楼
作者：黎彭龄
朝代：明

支公同作社，散木自名园。剩水鱼分族，归云鸟候门。亭漪涵药圃，屋牖睹花源。近向丹经注，柴桑短褐存。
呼鸾道左有古梅一树欹枝蜿蜒相传汉台旧物久埋没于榛棘间邝子见而怜之募置庭阴自言为此花市骏比及长至粲然着花获瑶华之报厚矣邝子欣然喜赋余辈为之嗣响
作者：黎彭龄
朝代：明

横斜看石壁，篱落半山岑。可惜美人暮，宜披幽士襟。雪添庭际色，月鉴岁寒心。客为清吟惯，焦琴坐绿阴。
咏赵裕子水仙花
作者：黎彭龄
朝代：明

白占梨花怯晓风，千金谁买玉玲珑。陇梅窃得为兄唤，摇落江城铁笛中。
四月南中词
作者：黎彭龄
朝代：明

霸国江山选胜回，葡萄美酒索郎杯。青衫危帽桥边立，欲市新鲈不肯来。
园中桃雨乍晴
作者：黎彭龄
朝代：明

一番花信转成空，雨洗山亭半亩红。林下角巾过有道，松间斗酒醉无功。青帘乍拂蛤蜊市，玉指初开鹦鹉笼。忙筑东皋为醉国，骖驔时节过杯中。
坐宁倩研露轩订云山之游
作者：黎彭龄
朝代：明

点易窗前晓露浓，琪花瑶石自为供。问奇相过门留辙，觅句初成寺报钟。一缕茶烟飘瓦雪，半笺蚪字译阶蛩。白云好护看山屐，拟策卢敖绿玉筇。
夏日园居
作者：黎彭龄
朝代：明

云开昼景天如彻，华气隔檐午风热。一春桃李总无言，故故墙阴喧百舌。主人喜懒因炎蒸，嬴得肝肠似冬雪。餍向卢生七椀馀，强胜真妃玉如咽。兼买陋仆不解书，柿屋破残荒架帙。竹里初携玉版师，垆头乞火自煎啜。欣对秋水与马蹄，清磬寥寥结车辙。昨春镇日好潜行，拾归霞片补衣裂。陂塘五月苦行人，荔枝红滴杜鹃血。
夏日园居
作者：黎彭龄
朝代：明
体裁：古风

云开昼景天如彻，华气隔檐午风热。一春桃李总无言，故故墙阴喧百舌。主人喜懒因炎蒸，嬴得肝肠似冬雪。餍向卢生七碗馀，强胜真妃玉如咽。兼买陋仆不解书，柿屋破残荒架帙。竹里初携玉版师，垆头乞火自煎啜。欣对秋水与马蹄，清磬寥寥结车辙。昨春镇日好潜行，拾归霞片补衣裂。陂塘五月苦行人，荔枝红滴杜鹃血。
夜集乔云馆有妓
作者：黎彭龄
朝代：明

觞虐酒铛鸣，瑶阶冷素英。燕删粘瓣网，蝶舞卖花声。餐字当仙药，翻歌度冶情。晚妆榴火下，城月照眉生。
奉酬给谏张玉笥老师
作者：黎彭龄
朝代：明

贪泉酌处几人清，六传辉光夙著声。造岘定思羊叔子，游梁曾得马长卿。酬知未抗连城价，作令宁收强项名。殿上触邪冠自正，公馀堪知掖垣莺。
寄梁非馨边上
作者：黎彭龄
朝代：明

从前蚕室泪，虚报任卿书。旧业刘中垒，閒情夏太初。羁魂惊雁塞，行迹笑蜗庐。但莫歌长铗，临渊岂羡鱼。
寿缜之伯
作者：黎彭龄
朝代：明

词坛仙籍姓名存，白板桥东枥马喧。文苑谁曾承大令，武夷君许宴曾孙。椒花腊尽初持颂，蓂荚朝来报负喧。人自度关君闭户，著书何但五千言。
小斋二首
作者：黎彭龄
朝代：明

空堂林气薄，新月学眉裁。呵墨书欲就，呼邻酒正来。美人折花去，拍蝶逐香回。及此霜威早，芙蓉分外开。洲浅虚莓径，云迟冷竹庵。禅心惟合十，人世解缄三。迂阁来孙啸，清笺勒晋谈。黑甜风正好，痴梦远山岚。
小斋二首·其一
作者：黎彭龄
朝代：明

空堂林气薄，新月学眉裁。呵墨书欲就，呼邻酒正来。美人折花去，拍蝶逐香回。及此霜威早，芙蓉分外开。
小斋二首·其二
作者：黎彭龄
朝代：明

洲浅虚莓径，云迟冷竹庵。禅心惟合十，人世解缄三。迂阁来孙啸，清笺勒晋谈。黑甜风正好，痴梦远山岚。
山间秋夜与衲子奕兼呈以诗
作者：黎彭龄
朝代：明

一枕泉风梦正痴，鸟声呼起了残棋。山中姑妇清谭夜，橘里仙人极乐时。出岫闲云如客意，印溪明月是吾师。不须再演支公法，岭上青松自一枝。
得美周兄南还消息
作者：黎彭龄
朝代：明

欲沾仙掌露，双睇五云间。我尚披初服，君胡梦故山。石帆青霭杳，银阙白湍间。昨夜家人报，兰煤卜远还。
怀美周兄诸子扬州道中
作者：黎彭龄
朝代：明

邗水移舟雪色娇，摄山天远倚岧峣。公车仍满三千牍，皓月还明廿四桥。望入隋堤如结黛，诗投瓜步自看潮。芜城岂让鲍家赋，酾酒江皋客梦遥。
戊辰七夕美周兄初自燕归取道西湖以诗见教客岁小除曾一札寄余余时在皖城舟次
作者：黎彭龄
朝代：明

忆别曾看万里图，皖城归雁晓相呼。遥天独写离家梦，歧路谁还合浦珠。去日大姑山送黛，归时西子镜当湖。隔年杯酒酬今夕，莫问星桥事有无。
挽七弟非田文学二首
作者：黎彭龄
朝代：明

缺月低空飞黯云，龙剑不鸣走黑氛。呕心得句梦天阍，楼筑白玉揖蛇神。双凤吹作孤鸾曲，湘娥斑点镂青玉。高会山堂呼阿连，康乐诗中草空绿。塞天历历排归鸿，崇兰无主乳黄蜂。今夜不眠惨目悲，思君酌酒歌角弓。梨花落香粉光湿，小妇茕茕倚瑟立。明月来窥堂上人，白头夜抱麟书泣。酌酒呼君君不起，荆门云冷閒于水。纵使中山千日醒，不如夜夜留髡醉。鸣琴变响园中树，梦访峚山在何许。分明泪洒牵衣处，犹见驱车旧时路。
挽七弟非田文学二首·其一
作者：黎彭龄
朝代：明

缺月低空飞黯云，龙剑不鸣走黑氛。呕心得句梦天阍，楼筑白玉揖蛇神。双凤吹作孤鸾曲，湘娥斑点镂青玉。高会山堂呼阿连，康乐诗中草空绿。塞天历历排归鸿，崇兰无主乳黄蜂。今夜不眠惨目悲，思君酌酒歌角弓。
挽七弟非田文学二首·其二
作者：黎彭龄
朝代：明

梨花落香粉光湿，小妇茕茕倚瑟立。明月来窥堂上人，白头夜抱麟书泣。酌酒呼君君不起，荆门云冷閒于水。纵使中山千日醒，不如夜夜留髡醉。鸣琴变响园中树，梦访峚山在何许。分明泪洒牵衣处，犹见驱车旧时路。
无题似池翀之和美周兄韵
作者：黎彭龄
朝代：明

红楼对镜住钱塘，一自同船遽问乡。柳絮翻风又遭雨，莲花比妾复如郎。五更荐梦连巫峡，三月伤春走鞠场。折赠芳条人不见，分香蝴蝶度邻墙。
村中春曲
作者：黎彭龄
朝代：明

春朝骇碧夕纷黄，紫府帘前祝阿香。别馆开筵挥晋麈，外衢散社罢唐装。欲裁广袖鲛绡短，小作填词凤纸长。少妇唇边脂不到，晓来多自醉槟榔。
楼居伤旱
作者：黎彭龄
朝代：明

楼居春去寂，研落火云红。解忆巫山雨，长回洛浦风。乘牛青陌煖，浇秫绛天空。深坐赓云汉，惊心问碧翁。
池中并蒂白莲
作者：黎彭龄
朝代：明

山下为园比辟疆，秋馀连理竞呈芳。魏姚群姊输朝粉，秦虢夫人斗晚妆。蝶翅并翻池畔玉，月华同照露中房。迥风争似摇双佩，轻素盈盈水一方。
泛舟同社中诸子赋
作者：黎彭龄
朝代：明

晚舟行不定，欲暮艳阳天。鹦鹉惟司杓，鸬鹚不上船。鹤憎纤黛柳，鸳死苦心莲。空羡渔家乐，青醪莫问钱。
溪上近况
作者：黎彭龄
朝代：明

谈笑陈苔月，溪山一倍都。鸟声尤可译，花态不堪摹。入俗眉难画，经时舌欲枯。越妃墓田在，歌唱旧人无。
灯夕饮海楼时归自山中
作者：黎彭龄
朝代：明

点点江鸥伴席前，西风鸾鹄较依然。月明灯市长三五，酒贳歌楼易十千。杨氏彩棚围蜡炬，陆郎香魄老花田。雷惊大壑新湫起，疋练吴阊一鉴边。
癸酉花朝之羊城与内子为别
作者：黎彭龄
朝代：明

芳垞烟深细雨霏，花前题字落红稀。三更薄醉故园梦，二月轻寒游子衣。未必远山凭彩笔，都将流水问金徽。春郊吟屐晴方试，又逐原鸰着处飞。
秋夜社集千佛塔同谢伯子美周兄诸子赋
作者：黎彭龄
朝代：明

烛影茶香射短幢，数宵清梦寄莲邦。都弛诃子林中禁，共倒虞翻宅畔缸。石塔灯微通梵宇，竹床月入借邻窗。毛生楮客俱堪绝，每过骚坛兴未降。
秋空
作者：黎彭龄
朝代：明

澄霁初裁疋练形，山眉水面霎来青。竞书人字看新雁，远接星文见乱萤。似泻银河虚鹊驾，如低玉宇睹云扃。窗开碧落犹堪赋，灵籁无弦自在听。
端阳海上词
作者：黎彭龄
朝代：明

舣棹梅家沜，晶盘荐荔枝。珊瑚骄妾眼，鹦鹉劝郎卮。带绾同心结，衣悬续命丝。广州香茉莉，开落鬓边知。
红楼三首
作者：黎彭龄
朝代：明

红楼倦起懒霜色，朝衣不解春罗窄。梨花吹晕白燕光，湘竹帘疏碎琥珀。出门谁识使君愚，姊妹油车驻广陌。欢家照影浣纱溪，妾家托心浣纱石。结带乍来歧路客，南园杨柳西陵柏。买丝难绣合欢心，罗巾微汗闻香泽。开镜楼上玉兔缺，辛夷半倦鹦鹉舌。浅浅草色过雨腥，新花落地委成血。齿痕夜点玉臂寒，枕畔春浓宝鸭热。晓起出门处处愁，伤春畏逐绯桃节。诗成觅蝶题金翅，粘雨双飞落情字。瘦腰罢舞气未平，琵琶弦咽阿环醉。当筵唤妾玉芙蓉，小语口脂来香风。庭前杨柳带泪栽，相对画眉各自工。
红楼三首·其一
作者：黎彭龄
朝代：明

红楼倦起懒霜色，朝衣不解春罗窄。梨花吹晕白燕光，湘竹帘疏碎琥珀。出门谁识使君愚，姊妹油车驻广陌。欢家照影浣纱溪，妾家托心浣纱石。结带乍来歧路客，南园杨柳西陵柏。买丝难绣合欢心，罗巾微汗闻香泽。
红楼三首·其三
作者：黎彭龄
朝代：明

诗成觅蝶题金翅，粘雨双飞落情字。瘦腰罢舞气未平，琵琶弦咽阿环醉。当筵唤妾玉芙蓉，小语口脂来香风。庭前杨柳带泪栽，相对画眉各自工。
红楼三首·其二
作者：黎彭龄
朝代：明

开镜楼上玉兔缺，辛夷半倦鹦鹉舌。浅浅草色过雨腥，新花落地委成血。齿痕夜点玉臂寒，枕畔春浓宝鸭热。晓起出门处处愁，伤春畏逐绯桃节。
结夏即事和美周兄
作者：黎彭龄
朝代：明

薜蕊香残扑蓼窗，当筵战茗酒兵降。池边日净看秋水，恰作唐儿眼一双。
艳词和美周兄
作者：黎彭龄
朝代：明

白日向西驰，白波向东委。青春旅侬颜，飘萍共根蒂。前日县家来，不闻愁堪税。忙剪嫁时衣，二月新丝贵。宁负催逋人，莫负催婚婿。
菊秋山中
作者：黎彭龄
朝代：明

抚松长忆紫芝翁，泛钵泉头两耳聪。此日焚书是归计，咸阳三月火初红。
送友人之楚
作者：黎彭龄
朝代：明

惨淡浮云半楚天，尺书遥下酒楼烟。旧庐刚认梅花国，小隐兼得桂树篇。鼓枻风来湘浦瑟，闻钟月上洞庭船。尊开尚忆陶公醉，慷慨空怀白社贤。
送黄虞六李季脩赵时乘美周兄北上
作者：黎彭龄
朝代：明

骑羊地数武，玄发早结知。浮云非所歆，隙驹以为期。稽首鞭弭盟，遣目及天地。蜩螗随候鸣，惜子天籁吹。鸣驺向燕市，青橐日相随。缅怀郭生台，嗤彼邯郸儿。
閒况
作者：黎彭龄
朝代：明

供石顽然秀，真称世外朋。茶香醒宿鹤，霜势健秋鹰。挑梦经旬雨，征书隔壁灯。素心与清影，双照研头冰。
闺词
作者：黎彭龄
朝代：明

玉溆金塘花落时，秋深梧子露垂枝。织绡向夕摧成匹，锦上回文总是丝。
除夕病况
作者：黎彭龄
朝代：明

典尽红氍白接䍦，雪帆无恙客归迟。弟兄四海都凭梦，杖屦三山未有期。残月高楼泉冻合，崩云疏槛酒星移。东皇日夜催花使，先许双林蝶子知。
雁字效袁中郎小脩两先生体
作者：黎彭龄
朝代：明

葭浦初披匹练长，尺书飞自水云乡。含霜缥缈如羲健，带雾纵横似旭狂。奴隶总能供点染，弟兄元自解文章。秋来春去成离别，只见随风寄一行。
丹灶
作者：黎必升
朝代：明

欲待将来问渡人，风帆不动石常新。独怜尘世谁能载，鉴水流花空自春。乘云仙去隔烟霞，古灶荒凉夕照斜。岁岁春归苔藓碧，何人为觅旧丹砂。
丹灶·其一
作者：黎必升
朝代：明

欲待将来问渡人，风帆不动石常新。独怜尘世谁能载，鉴水流花空自春。
丹灶·其二
作者：黎必升
朝代：明

乘云仙去隔烟霞，古灶荒凉夕照斜。岁岁春归苔藓碧，何人为觅旧丹砂。
送湛内翰还朝
作者：黎念
朝代：明
体裁：七言律诗

纶音读罢紫泥封，回首蓬莱第一峰。望外交关千里月，梦中帝阙五更钟。星槎迢递归程远，云树参差别思浓。南浦吟成凭寄语，淊淊江汉共朝宗。
送李大使还清江镇
作者：黎恬
朝代：明
体裁：七言律诗

三载司征报政成，还官深喜拜恩荣。金台行色逢秋暮，玉笥归心共月明。望入长安孤雁远，到来古镇片帆轻。烦君寄语同通府，渭树江云总是情。
山茶
作者：黎扩
朝代：明

叶苦寒摧绿，花愁雪妒红。自知荣适晚，不敢恨春风。
拟古
作者：黎扩
朝代：明

乘此日少霁，辞君将远游。所游虽云远，前途契深求。鸟归认旧林，狐死怀故丘。微物尚有知，吾心安所尤。清时不屡得，欲往步难北。回首仰日光，复被浮云隔。鬓发变秋霜，衣带减畴昔。此意难重陈，重陈复何益。
洞庭秋月
作者：黎扩
朝代：明

湖上清秋夜，扁舟泛碧波。紫箫吹不断，无奈月明何。
渔樵耕牧（四首）
作者：黎扩
朝代：明

渔水心情淡淡，鸥波身世悠悠。清风杨柳一曲，明月芦花满洲。窈窈径穿林下，丁丁斧彻云间。耳惯猿惊鹤怨，迹穷红树青山。南村北村雨足，十亩五亩秧齐。带月肩犁未出，催人布谷先啼。芳草茸茸暖碧，乌犍湿湿春肥。满蓑烟雨朝出，一笛斜阳暮归。
渔樵耕牧（四首）·其一
作者：黎扩
朝代：明

渔水心情淡淡，鸥波身世悠悠。清风杨柳一曲，明月芦花满洲。
渔樵耕牧（四首）·其三
作者：黎扩
朝代：明

南村北村雨足，十亩五亩秧齐。带月肩犁未出，催人布谷先啼。
渔樵耕牧（四首）·其二
作者：黎扩
朝代：明

窈窈径穿林下，丁丁斧彻云间。耳惯猿惊鹤怨，迹穷红树青山。
渔樵耕牧（四首）·其四
作者：黎扩
朝代：明

芳草茸茸暖碧，乌犍湿湿春肥。满蓑烟雨朝出，一笛斜阳暮归。
行路难
作者：黎扩
朝代：明

行路何难？尘沙如霰。尘以涅衣，沙以垢面。行路何难？路行多阻。水渡无梁，山行有虎。我欲行路，路苦难行。虽有尘沙，尚全吾生。水虽无梁，不渡由我。我遭猛虎，曷为而可？
西灞草堂为庐陵宋内翰赋二首
作者：黎扩
朝代：明

闻说西溪上，春风小院开。野蚕成茧尽，江燕引雏回。竹里围棋局，荷香沁酒杯。晚凉疏雨过，随意步苍苔。闻说西溪上，波光映远天。吟蛩催急杵，落雁近渔船。红树斜晖淡，黄花晓露鲜。田家新酿熟，共醉月明边。
西灞草堂为庐陵宋内翰赋二首·其一
作者：黎扩
朝代：明

闻说西溪上，春风小院开。野蚕成茧尽，江燕引雏回。竹里围棋局，荷香沁酒杯。晚凉疏雨过，随意步苍苔。
西灞草堂为庐陵宋内翰赋二首·其二
作者：黎扩
朝代：明

闻说西溪上，波光映远天。吟蛩催急杵，落雁近渔船。红树斜晖淡，黄花晓露鲜。田家新酿熟，共醉月明边。
送人还旴江
作者：黎扩
朝代：明

新凉生白苎，游子倍凄然。客思秋砧外，乡心旅雁前。西风千里道，斜月五更船。亦有还家梦，随君到汝川。
黎新
作者：黎新
朝代：明
体裁：七言律诗

王事驰驱羡独贤，屡逢盘错不辞坚。齐中城迹樊侯再，许下田功都尉先。闾里共瞻新邑宰，簪裾原是旧家传。异时人比河阳县，只说栽桃自记年。
僦馆河南
作者：黎新之
朝代：明

一堤如画舫，四面水帘清。野树攒烟岛，寒涛撼古城。渔归荒浦寂，鸥泛晚潮轻。爱此称吟意，兼之少送迎。
古琴
作者：黎新之
朝代：明

梧桐委匣何零落，冷韵依稀留太朴。寥寥元指閟虚鸣，脱却声闻见本情。山水清音元自寂，不于其动于其息。鸟啼花落写幽真，凄清淡漠能移人。纷纷里耳行须侧，听处求声声不得。
将抵任与映日叙别
作者：黎新之
朝代：明

且自沾微禄，谁其怀好音。青云存旧业，白发忤初心。世路信浮梗，生涯只素琴。翻嫌台鼎上，荣辱递相寻。
三妇艳二首
作者：黎景义
朝代：明

大妇绯桃帔，中妇牡丹裳。小妇芙蓉带，纤腰束自长。春风香满室，安坐日华光。大妇郎中郎，中妇夫大夫。小妇婿年小，昨拜执金吾。庭前紫荆树，枝叶愈扶疏。
三妇艳二首·其一
作者：黎景义
朝代：明

大妇绯桃帔，中妇牡丹裳。小妇芙蓉带，纤腰束自长。春风香满室，安坐日华光。
三妇艳二首·其二
作者：黎景义
朝代：明

大妇郎中郎，中妇夫大夫。小妇婿年小，昨拜执金吾。庭前紫荆树，枝叶愈扶疏。
中山怀古
作者：黎景义
朝代：明

宜我亭依岚翠开，刘晨半载住天台。丁宁萋菲诗题壁，沉醉酴醾露满杯。树色山容犹在望，月情云意却成灰。梅花深坞知何处，落叶无心覆石台。传说花间有异芬，清飙吹我恍相闻。银床独坐看金液，青鸟遥飞隔白云。池柳染烟前锦带，山榴然火旧罗裙。可怜洞口吟仙字，岁岁薰风碧藓文。幽林如画石如屏，知是刘郎此寄情。二月蕙兰长寂寞，一天云鸟自纵横。雨迷巫峡词空赋，日落昆崙梦不成。谁信当年果相狎，祇今何往步虚声。
中山怀古·其一
作者：黎景义
朝代：明

宜我亭依岚翠开，刘晨半载住天台。丁宁萋菲诗题壁，沉醉酴醾露满杯。树色山容犹在望，月情云意却成灰。梅花深坞知何处，落叶无心覆石台。
中山怀古·其三
作者：黎景义
朝代：明

幽林如画石如屏，知是刘郎此寄情。二月蕙兰长寂寞，一天云鸟自纵横。雨迷巫峡词空赋，日落昆崙梦不成。谁信当年果相狎，祇今何往步虚声。
中山怀古·其二
作者：黎景义
朝代：明

传说花间有异芬，清飙吹我恍相闻。银床独坐看金液，青鸟遥飞隔白云。池柳染烟前锦带，山榴然火旧罗裙。可怜洞口吟仙字，岁岁薰风碧藓文。
乌夜啼
作者：黎景义
朝代：明

乌夜啼，乌啼杨柳树，问乌夜半郎何去。柳叶垂窗门半开，可怜夜夜忆郎处。月明照乌乌自飞，影过窗外讶郎归。
乌栖曲四首
作者：黎景义
朝代：明

门前柳叶藏栖乌，门中少妇学当垆。薄暝垆头酒新熟，郎醉出门何处宿。睡足初更娇梦醒，枕郎左臂郎不惊。床前博山沉水爇，轻烟自喷同心结。孤眠一夜胭胭淡，月来不来罗幕暗。夜半沉吟忆昨朝，自弹琵琶郎度箫。浣纱溪岸鸳鸯睡，夕照红云溪水醉。美人含笑待郎来，有似芙蓉花未开。
乌栖曲四首·其一
作者：黎景义
朝代：明

门前柳叶藏栖乌，门中少妇学当垆。薄暝垆头酒新熟，郎醉出门何处宿。
乌栖曲四首·其三
作者：黎景义
朝代：明

孤眠一夜胭胭淡，月来不来罗幕暗。夜半沉吟忆昨朝，自弹琵琶郎度箫。
乌栖曲四首·其二
作者：黎景义
朝代：明

睡足初更娇梦醒，枕郎左臂郎不惊。床前博山沉水爇，轻烟自喷同心结。
乌栖曲四首·其四
作者：黎景义
朝代：明

浣纱溪岸鸳鸯睡，夕照红云溪水醉。美人含笑待郎来，有似芙蓉花未开。
乱后得蔡伯宽诗闻其失偶
作者：黎景义
朝代：明

戎燹三秋雁不飞，邮筒天外忽来归。愁怀暂慰生离别，故业遐看半是非。云咽独音悽凤管，月明单影卧牛衣。便期雪棹齐相觅，共醉江楼倚落晖。
五杂组
作者：黎景义
朝代：明

五杂组，星霞锓。往复还，回文锦。不获已，观行审。五杂组，杨家队。往复还，楚尹位。不获已，陶潜醉。五杂组，三春花。往复还，大道车。不获已，坏白麻。
五杂组·其一
作者：黎景义
朝代：明

五杂组，星霞锓。往复还，回文锦。不获已，观行审。
五杂组·其三
作者：黎景义
朝代：明

五杂组，三春花。往复还，大道车。不获已，坏白麻。
五杂组·其二
作者：黎景义
朝代：明

五杂组，杨家队。往复还，楚尹位。不获已，陶潜醉。
代答三首
作者：黎景义
朝代：明

氍毹不寐怯春凉，信是秋来分外长。青玉案传云雁远，白头吟就锦鸳翔。肠丝卷练成佳藕，泪叶翻红字海棠。夜夜月明涵绣幕，可堪孤影伴寒光。忆初文梓倚新声，转盼商音绿牖惊。霜气半侵鸳被冷，露华遥共翠帘清。空教倩女魂难去，料得荆王梦不成。解意屡呼秦吉了，秋期谁谓杳无情。灯花无语艳麟麟，雪簟瑶床皎绝尘。丹桂蕊秾蟾别羿，碧桐枝软凤归秦。钗斜半堕香鬟湿，锾约娇慵玉腕匀。愿化流萤光几点，案头长照薄情人。
代答三首·其一
作者：黎景义
朝代：明

氍毹不寐怯春凉，信是秋来分外长。青玉案传云雁远，白头吟就锦鸳翔。肠丝卷练成佳藕，泪叶翻红字海棠。夜夜月明涵绣幕，可堪孤影伴寒光。
代答三首·其三
作者：黎景义
朝代：明

灯花无语艳麟麟，雪簟瑶床皎绝尘。丹桂蕊秾蟾别羿，碧桐枝软凤归秦。钗斜半堕香鬟湿，锾约娇慵玉腕匀。愿化流萤光几点，案头长照薄情人。
代答三首·其二
作者：黎景义
朝代：明

忆初文梓倚新声，转盼商音绿牖惊。霜气半侵鸳被冷，露华遥共翠帘清。空教倩女魂难去，料得荆王梦不成。解意屡呼秦吉了，秋期谁谓杳无情。
侠客行
作者：黎景义
朝代：明

破产买骏马，扬鞭超紫尘。远游遍天下，吐气白虹新。腰横三尺泉，所杀数千人。道逢王孙辈，不言赠万缗。侧身揖孟尝，瞋目视春申。左手折虎尾，右手拔龙鳞。荆卿徒偾事，聂政亦杀身。剧孟得虚名，郭解非绝伦。独爱辟谷儿，椎车惊帝魂。运筹造炎汉，得报相韩恩。亦有淮阴侯，滕公尝见珍。陟坛拜大将，一语定三秦。少年裤下辱，老父圯上嗔。豪杰有深旨，区区宁足论。白首未为老，无家不是贫。相如何落莫，消渴为文君。
偕方子云偶至慈度庵
作者：黎景义
朝代：明

行行唯恐尽，意外得旃林。径草碧相引，疏钟遥可寻。听禽寒色外，啜茗小亭阴。幽静能如此，翛然似我心。
偶咏
作者：黎景义
朝代：明

桃花李花绣发，竹影柳影云翻。此中何多妙意，悟处只在无言。美食不如楼护，穷愁何似虞卿。如意手中敲碎，莫邪壁上闻声。仰天慷慨搔首，对酒淋漓放歌。弱骨相忘病久，壮心无奈衰何。
偶咏·其一
作者：黎景义
朝代：明

桃花李花绣发，竹影柳影云翻。此中何多妙意，悟处只在无言。
偶咏·其三
作者：黎景义
朝代：明

仰天慷慨搔首，对酒淋漓放歌。弱骨相忘病久，壮心无奈衰何。
偶咏·其二
作者：黎景义
朝代：明

美食不如楼护，穷愁何似虞卿。如意手中敲碎，莫邪壁上闻声。
公主和戎
作者：黎景义
朝代：明

凤馆输唐好，龙庭降汉恩。虚图怀赤子，左策嫁乌孙。六辔来毡韦，三周御毳幡。春花辞月黯，朔雁带霜繁。箫转楼中韵，笳鸣塞上冤。金城空堕泪，青冢不归魂。帝室忘深耻，天骄敌至尊。幸逢明盛日，非类绝求婚。
公莫舞
作者：黎景义
朝代：明

芒砀云气罩鸿门，五彩龙文日下奔。虎幄香风绿醽暖，隆准重瞳情款款。佩玦三看眼火光，湛卢齐飞虹影双。樊哙不来子房立，天翻地覆霜花茫。微闻夜醉断蛇腹，血腥深山金母哭。赤精炎炎耀咸阳，白帝子雠那得复。公莫公莫臣在此，沛公今日非卿子。酒阑霸上一骑归，玉斗当筵碎尘起。
兰花
作者：黎景义
朝代：明

九畹何须楚水濆，小亭池畔挹仙芬。新姿雅淡清能识，香气幽深静始闻。疏影晓寒惊月湿，绿丛春暖沐风醺。主人情性偏相赏，百卉频开不可群。
冬日梅花
作者：黎景义
朝代：明

莫倚春风扇燠枝，岁寒偏自挺冰姿。幽传纸帐三更梦，景入香囊十里诗。雪锁澹痕晴不见，烟笼凉魄暗相思。一樽欲醉罗浮月，薄暮嵩林歌舞时。
初夏赏莲得天字
作者：黎景义
朝代：明

春色昨辞去，韶辉更朗然。乍逢彤火帝，群对碧波仙。昼永芙蓉丽，风凉菡萏传。神清宜绿水，性直挺苍天。洁彩颁疏槛，浮香濯远涟。眠阴鸳梦馥，吸影鲫肠蠲。雨过不含泪，云多愈㩳肩。鉴湖空复采，玉井竟谁搴。葺盖居何逸，裁裳体自翩。濂溪千古意，只在小窗前。
别情
作者：黎景义
朝代：明

眉淡凭谁画，床空只独居。天涯音信绝，还寄梦中书。玉容谁寂寞，膏沐好勤施。莫遣君归日，不如未别时。
别情·其一
作者：黎景义
朝代：明

眉淡凭谁画，床空只独居。天涯音信绝，还寄梦中书。
别情·其二
作者：黎景义
朝代：明

玉容谁寂寞，膏沐好勤施。莫遣君归日，不如未别时。
前溪歌三首
作者：黎景义
朝代：明

忆欢始见侬，蓦过前溪来。今如溪水东，那能复西回，愁怀何日开。出亦对前溪，入亦对前溪。自郎出门去，桃花归路迷，止见杜鹃啼。溪边种青竹，枝叶何珊珊。春来雨滴文，亦如湘泪斑，能无瘁玉颜。
前溪歌三首·其一
作者：黎景义
朝代：明

忆欢始见侬，蓦过前溪来。今如溪水东，那能复西回，愁怀何日开。
前溪歌三首·其三
作者：黎景义
朝代：明

溪边种青竹，枝叶何珊珊。春来雨滴文，亦如湘泪斑，能无瘁玉颜。
前溪歌三首·其二
作者：黎景义
朝代：明

出亦对前溪，入亦对前溪。自郎出门去，桃花归路迷，止见杜鹃啼。
北舟
作者：黎景义
朝代：明

南人造巨舟，可坐千人众。屹峙大海流，藐彼青山重。环观城百雉，巍望屋万栋。水负诚多力，天涯渺难控。噫气适相乘，凌虚飞鸟羾。胡为当风利，咫尺靡敢动。骇瞀方冥迷，袖拲尤倥偬。借问舟上者，指麾于谁共。生长幽朔间，晓习惟鞭鞚。一朝航南海，创见若奇梦。所以波浪恶，茫茫失操纵。付之非其人，何繇得大用。
十僧诗和曾子唯 其一 诗僧
作者：黎景义
朝代：明

莲社多佳韵，才华别趣奇。分题咸尚僻，觅句不嫌迟。七字堪为号，单言即是师。想从天下去，还似坐禅时。
十僧诗和曾子唯 其七 贫僧
作者：黎景义
朝代：明

瓶钵生涯淡，寥寥与俗遗。伊蒲恒绝馔，无垢不完衣。塔院慈云宿，房廊慧月归。最饶清净况，谁复坐巍巍。
十僧诗和曾子唯 其三 游僧
作者：黎景义
朝代：明

振衲离萧寺，修途寄远踪。渡芦江月破，飞锡岭云冲。不记归来路，常闻到处钟。旧时方丈外，西向几枝松。
十僧诗和曾子唯 其九 禅僧
作者：黎景义
朝代：明

尘埃何所惹，无作坐幡阴。拂户非风动，盈庭自雪深。尽教三昧彻，那受万缘淫。悟到忘言处，空空是此心。
十僧诗和曾子唯 其二 懒僧
作者：黎景义
朝代：明

禅心云水适，无事梵林间。捲卷红尘满，高眠白昼閒。旃檀灰自烬，兰若户常关。别有牛头上，融公若是班。
十僧诗和曾子唯 其五 病僧
作者：黎景义
朝代：明

尪然栖古刹，身世岂堪悲。药鼎相看熟，禅床独坐罢。发长犹懒薙，衣重不胜披。但遣空诸蕴，奚劳洒柳枝。
十僧诗和曾子唯 其八 山僧
作者：黎景义
朝代：明

峻岭超尘劫，云霞半寺涵。嶵嵬参大乘，合沓礼瞿昙。旷谷酬晡罄，重缁染曙岚。龙吟如更响，疑是在终南。
十僧诗和曾子唯 其六 老僧
作者：黎景义
朝代：明

延龄忘凤历，微发白参差。人定心神了，安禅气力衰。蒲团闻道久，贝叶读经迟。衣钵长无恙，馀生乐住持。
十僧诗和曾子唯 其十 发僧
作者：黎景义
朝代：明

自得真如湛，何须尽刬章。紫衣同取次，青鬓异寻常。洗钵游嵩径，鸣钟爇柏芗。莫疑非释性，烦恼已相忘。
十僧诗和曾子唯 其四 讲僧
作者：黎景义
朝代：明

摇麈谈真性，青烟绕梵炉。任教鹅自伏，不管貉相？。法舍飘花雨，精坛聚石徒。谁云有文字，难与悟浮屠。
十僧诗和曾子唯 其四 讲僧
作者：黎景义
朝代：明
体裁：五言律诗

摇麈谈真性，青烟绕梵炉。任教鹅自伏，不管貉相�。法舍飘花雨，精坛聚石徒。谁云有文字，难与悟浮屠。
十僧诗和曾子唯·诗僧
作者：黎景义
朝代：明

莲社多佳韵，才华别趣奇。分题咸尚僻，觅句不嫌迟。七字堪为号，单言即是师。想从天下去，还似坐禅时。禅心云水适，无事梵林间。捲卷红尘满，高眠白昼閒。旃檀灰自烬，兰若户常关。别有牛头上，融公若是班。振衲离萧寺，修途寄远踪。渡芦江月破，飞锡岭云冲。不记归来路，常闻到处钟。旧时方丈外，西向几枝松。摇麈谈真性，青烟绕梵炉。任教鹅自伏，不管貉相？。法舍飘花雨，精坛聚石徒。谁云有文字，难与悟浮屠。尪然栖古刹，身世岂堪悲。药鼎相看熟，禅床独坐罢。发长犹懒薙，衣重不胜披。但遣空诸蕴，奚劳洒柳枝。延龄忘凤历，微发白参差。人定心神了，安禅气力衰。蒲团闻道久，贝叶读经迟。衣钵长无恙，馀生乐住持。瓶钵生涯淡，寥寥与俗遗。伊蒲恒绝馔，无垢不完衣。塔院慈云宿，房廊慧月归。最饶清净况，谁复坐巍巍。峻岭超尘劫，云霞半寺涵。嶵嵬参大乘，合沓礼瞿昙。旷谷酬晡罄，重缁染曙岚。龙吟如更响，疑是在终南。尘埃何所惹，无作坐幡阴。拂户非风动，盈庭自雪深。尽教三昧彻，那受万缘淫。悟到忘言处，空空是此心。自得真如湛，何须尽刬章。紫衣同取次，青鬓异寻常。洗钵游嵩径，鸣钟爇柏芗。莫疑非释性，烦恼已相忘。
即事
作者：黎景义
朝代：明

造化知何意，春归雨又风。今朝花落处，昨日满枝红。
古意
作者：黎景义
朝代：明

君子事远役，悠悠牵我思。室家一何乐，阔别良非宜。空房嗟薄命，永夜忆佳期。隃隃千万里，妾愁君岂知。玉箸为君堕，朱颜为君衰。昨夜梦书回，暨觉犹记之。拟织回文锦，寄报陈我私。功名倘少建，握手当有时。巍巍帝王乡，劝君勿久羁。驹隙不相待，少年倏已移。及今得归来，敢云邂逅迟。
吊洪廉使
作者：黎景义
朝代：明

欃枪吐妖摇南岭，海波飞扬亿万顷。白云越秀逼狼烟，奋揆戒严氓胆冷。公本湘沅一岁星，壶间扇缓解论兵。投袂穷岩探虎穴，掀髯黑浪馘长鲸。忍拚躯命济苍赤，一死鸿毛何足惜。闻当我军鏖集时，纵横戣钺甘如饴。阴霾杀气惨呜咽，碛草炎云愁不飞。见危授命诚稀得，敌忾乌能顾七尺。恨不须臾碎贼头，遥语貔貅函弩力。此日吁嗟匕首红，此时就难何从容。真卿仗义詈希烈，张步矫虔戕伏隆。亦有吴云与王祎，滇南死节谥双忠。彭殇草草今安在，祇见流丹露光彩。魄逐灵均共葬鱼，魂成精卫思填海。忆曩一麾来五羊，翱翔藩宪拥寒霜。万里提师卫京国，宣威禦侮勚勤王。班黔借寇旋东土，乐只十年讴召杜。九连之山多巨盗，暂试韬钤涖罴虎。倏奏廓清因建州，疮痍盈眼劳摩抚。千壑丛箐万苞蘖，尽化桑麻乐安堵。如公才略自峥嵘，姑衍燕然储盛名。可怜小丑偶相遘，断送勋庸罄厥生。虫肝鼠臂那堪说，恶飓腥泷凝碧血。河伯晨号碣石潮，山灵夜吊罗浮月。白蛇纪月青豕年，繇此光争两曜县。为厉献囚心已慰，有功民祀庙巍然。我生不洒人间泪，独向忠臣曾雪涕。漫赋悲歌续大招，瑶篇金管荣无际。
哭从弟克简
作者：黎景义
朝代：明

天夺汝何速，飘然朝露零。取妻七十日，为子八三龄。半世辛勤业，微生淡薄形。弟兄眉亦白，父母鬓犹青。命也身难赎，哀哉祸早丁。谢阶摧粹玉，荀室霣贤星。有杵皆停相，无儿孰乞铭。远游何处泊，一寐几时醒。我祖同鸠纪，昆行长雁翎。缌麻方服礼，杕杜欲除经。宴乐遗萝茑，伤悽动脊令。寄归还素位，修短憾苍冥。草死不成梦，琴亡焉可听。珠山临窆穴，雨泪湿林坰。
哭张崇男一百二十韵
作者：黎景义
朝代：明

翩翩张氏子，磊落茂才姿。艳藻蜚邦国，端闲迈等夷。荆全齐秩秩，梓俯孺夔夔。手笔原无恙，风流复在兹。先民求卓荦，吾党赖葳甤。俟奏贤臣颂，饶题幼妇碑。雾深藏豹泽，云远畜鹏池。宅有株株柳，江生叶叶蓠。澄清能发奋，醉浊亦推移。邑序初飙举，乡闱屡奋驰。束修朋泽丽，既廪帝恩縻。凤览希千仞，鹩栖陋一枝。我亲君是弟，君敬我如师。结谊嘉良厚，成名惜独迟。虞球兼赵璧，夏鼎又商彝。总角童相识，芳邻近共嬉。躬耕方管乐，志学尚颜伊。用舍需吾信，居稽谢我欺。马形忘牝牡，龙气合雄雌。徵调高人和，玄摹后世知。祖生先一着，王勃后何居。古道争参乘，中原可建旗。赏文誇狗监，降意过牛医。讵割华歆席，恒潜董子帷。书心宗古帝，易理悟庖牺。左氏公羊谷，周官戴礼仪。葩传三百妙，寂辨五千卑。雪简忙中授，风襟快里披。登门宁厌峻，命驾勿言疲。蒋径筠遮槛，陶家菊傍篱。寒褰怀畚褐，霁捲钓璜丝。羽翼双壶箭，醇醪百屈卮。食毛忧警跸，同室念疮痍。盗贼频丛蘖，军戎几弈棋。升台占列宿，展卷按边陲。乱自辽东肇，兵连漠北弥。野腥怜次律，尘涴辟元规。燧报多蛇豕，营屯罕虎貔。金城图怯奏，铜柱绩慵施。下下劳心某，平平画计谁。拊膺三辅难，蒿目四郊危。剑伫楼兰伏，缨将冒顿羁。结庐惟抱膝，入社岂攒眉。席上徐挥麈，帘边竞解龟。鸟嘤盈樾荫，鱼乐动涟漪。临沼天光净，开窗月色宜。棹霜犹带兴，樽醑每诹奇。杂佩遗何靳，绨袍恋不衰。河流难组系，日舍匪戈麾。萃既寻生涣，平馀继以陂。絮飘随影去，萍泛逐波歧。馆隔仙城背，途分锦水湄。鸴林眸尽白，驹隙鬓徒缁。梦寐虽明甚，乡关实远而。安排瞻故态，准拟话遐思。夜永蝉笙冷，天遥雁字欹。浮沉聊付世，留落孰如台。学钝蒙兄友，家贫仰母慈。咏吟欢鄂韡，酬接习兰芝。藿食甘存淡，蓬居便觉绥。三迁成孟处，十上说秦时。紫绶咸刳眼，黄埃但相皮。髀生多病肉，颏长苦吟髭。虎观经殊汉，龙门策滞隋。炎凉凉箧扇，出处处囊锥。自叹云才短，人嘲曰数奇。浮名缘困得，怪事遇愁孳。有女殇而死，何人泪弗垂。怀中珠已碎，膝畔蕙俄萎。弃置寻常有，凄凉不可咨。目光昏羃历，肠曲断逶迤。若舍平生契，焉知此际痴。祥灾何剌戾，修短却参差。遘疾疏无问，闻凶乍尚疑。蘧然逢二竖，溘尔害三尸。未送穷仍在，难堪祸倏贻。长沙来鵩兆，大野感麟噫。树折樟楠质，星颓奎壁资。人间失国干，地下选文司。正似游山往，奚烦荷锸随。乘槎河淼逝，辟谷世长辞。谶验花开句，歌聆木坏词。华旌翻化旐，艺毂转成輀。白玉楼应就，丹砂药莫追。生年那满百，壮岁仅踰期。载次庚辰值，秋重丙戌罹。劬劳哀并绝，屺岵憾繁滋。门倚音除望，庭趋迹鲜蕲。雁行捐两季，鸾镜泣霜嫠。酳色惊分卺，埙声悼别篪。死生真是也，歌哭互于斯。太乙青藜灭，生徒绛帐隳。养终虚皓发，功乃欠彤墀。志郁知年菽，诚赍向日葵。物嗟身罔赎，天讶意胡为。蹻蹠俱延寿，渊骞反早亏。鹤龄空冉冉，马鬣歘累累。莫喻虫还鼠，畴论蚁与鸱。有文堪自祭，无草以相遗。事定杨风咽，归全薤露洟。名添今国乘，位与昔贤祠。买骨留燕价，招魂续楚悲。众皆碑溢口，余更血交颐。拂引前舆雅，绵陈渍酒私。滔滔漂诀鹢，渺渺祖归骊。北郭县缑彩，西州返牵脂。晓容偏惨淡，秋气助凄其。健笔凭谁洒，酣觥少汝持。骥蹄超上驷，雏羽育长离。叔向非无胤，孙坚幸有儿。宁馨差足慰，籍甚且深期。室作当能构，弓良必善箕。披肝情髣髴，在耳语淋漓。墨汁笺墙剩，毫挥牍笥窥。琴缄牙绝弄，笛响秀闻吹。宇宙孤康济，风尘阙切偲。韩公铭子厚，白叟吊微之。诵读曾同勖，经纶忆见推。素心怀宿草，斑管寄新诗。从此千秋业，徒教独力支。
哭敬叔
作者：黎景义
朝代：明

与子为兄弟，生强十数年。相期齐白首，可惜隔黄泉。浩气山河壮，高名日月县。尔姑吾老母，悼尔重悽然。昔我壮游学，同人多冠军。奇君方数日，搦管便凌云。独步压东国，先鞭超北群。今朝读书处，难复与论文。十月发梅花，寒飙感物华。我方嗟阔别，而乃报登遐。电影徂騕袅，霜芒瘗镆铘。著书知满箧，殊马异乡家。古来皆有死，若子弗惭生。小学观鸮集，高科听鹿鸣。无双信不忝，第一愧尤英。更爱天彝卓，真醇自性情。岂徒伤短命，三叠叹秋风。世变初今异，心惟尔我同。门常关柳畔，径祇辟篁中。共励千秋业，谁知一半空。白玉楼交就，灵光殿赋传。寰区潜有藉，馆舍忍言捐。发轫摧滂轴，中流覆狄船。哭君无限意，总付获麟篇。二人犹未老，一去竟何之。贾母望无迹，颜繇情孔悲。修文虽足任，肯构若仍亏。抱子怜渠小，年将及让梨。岁适届龙蛇，贤人起叹嗟。少微患云峤，子服谶星沙。造物何无尽，吾生却有涯。可怜徐淑女，肠断泣秦嘉。斯文歘已丧，天道信寥寥。骏骨知弥贵，虬枝讶早凋。崧高雯气冷，箕尾曙光遥。见尔英魂在，哀歌续大招。伯兄今半百，遥辱寄新吟。采织流霞绮，声敲掷地金。序仍鸿雁列，情倍脊令深。念此题蒿里，啼痕透楮阴。三十四青春，勋华远未臻。孝廉初北谒，京国转南沦。禹略堪兴汉，玄才可败秦。英雄今日泪，为尔益沾巾。神武风云际，明扬首见推。中兴方定国，大作正当时。漫化鸡如臂，空留豹是皮。不知行在所，何以慰宸思。幼安辞寓舍，靖节命归轺。迹岂沦三国，时非落六朝。陶家原属午，汉地尚名辽。他日修纲目，吾将直笔标。
哭敬叔·其一
作者：黎景义
朝代：明

与子为兄弟，生强十数年。相期齐白首，可惜隔黄泉。浩气山河壮，高名日月县。尔姑吾老母，悼尔重悽然。
哭敬叔·其七
作者：黎景义
朝代：明

二人犹未老，一去竟何之。贾母望无迹，颜繇情孔悲。修文虽足任，肯构若仍亏。抱子怜渠小，年将及让梨。
哭敬叔·其三
作者：黎景义
朝代：明

十月发梅花，寒飙感物华。我方嗟阔别，而乃报登遐。电影徂騕袅，霜芒瘗镆铘。著书知满箧，殊马异乡家。
哭敬叔·其九
作者：黎景义
朝代：明

斯文歘已丧，天道信寥寥。骏骨知弥贵，虬枝讶早凋。崧高雯气冷，箕尾曙光遥。见尔英魂在，哀歌续大招。
哭敬叔·其二
作者：黎景义
朝代：明

昔我壮游学，同人多冠军。奇君方数日，搦管便凌云。独步压东国，先鞭超北群。今朝读书处，难复与论文。
哭敬叔·其五
作者：黎景义
朝代：明

岂徒伤短命，三叠叹秋风。世变初今异，心惟尔我同。门常关柳畔，径祇辟篁中。共励千秋业，谁知一半空。
哭敬叔·其八
作者：黎景义
朝代：明

岁适届龙蛇，贤人起叹嗟。少微患云峤，子服谶星沙。造物何无尽，吾生却有涯。可怜徐淑女，肠断泣秦嘉。
哭敬叔·其六
作者：黎景义
朝代：明

白玉楼交就，灵光殿赋传。寰区潜有藉，馆舍忍言捐。发轫摧滂轴，中流覆狄船。哭君无限意，总付获麟篇。
哭敬叔·其十
作者：黎景义
朝代：明

伯兄今半百，遥辱寄新吟。采织流霞绮，声敲掷地金。序仍鸿雁列，情倍脊令深。念此题蒿里，啼痕透楮阴。
哭敬叔·其十一
作者：黎景义
朝代：明

三十四青春，勋华远未臻。孝廉初北谒，京国转南沦。禹略堪兴汉，玄才可败秦。英雄今日泪，为尔益沾巾。
哭敬叔·其十三
作者：黎景义
朝代：明

幼安辞寓舍，靖节命归轺。迹岂沦三国，时非落六朝。陶家原属午，汉地尚名辽。他日修纲目，吾将直笔标。
哭敬叔·其十二
作者：黎景义
朝代：明

神武风云际，明扬首见推。中兴方定国，大作正当时。漫化鸡如臂，空留豹是皮。不知行在所，何以慰宸思。
哭敬叔·其四
作者：黎景义
朝代：明

古来皆有死，若子弗惭生。小学观鸮集，高科听鹿鸣。无双信不忝，第一愧尤英。更爱天彝卓，真醇自性情。
哭淑则
作者：黎景义
朝代：明

爱女生四载，岁月忽蹉跎。不幸而短命，一朝灾祸罗。偃卧垂十日，永辞归山阿。死者竟已矣，吾生长悲嗟。无病防汝病，有病惧病多。未死忧汝死，既死伤如何。当汝未死时，依依色笑和。身披红布袍，足穿乌革靴。楼阶下复上，舞蹈何婆娑。睡起弗娇啼，无人尝自歌。伯叔父若母，怜爱咸匪他。祖母勤顾复，饮啖分鸡鹅。提携赖诸姊，奔走随阿哥。嬉戏有馀欢，称名带微讹。池边玩金鱼，庭前攀绿荷。今年我教学，远离锦水波。每遇一归来，迎笑不觉哗。瞻拜忘其疲，眷恋若有加。值缝新帐成，时于帐中遮。角钩弄流苏，檐画识春华。胡为倏婴疾，热癍成沉疴。不食复不语，始犹呼饮茶。既遂痛苦毒，挥手徒噫哑。弥留已浃旬，两眼湿流波。瞪认嘂惨悽，奋兴势微斜。恨身黏床席，恨声滞齿牙。知汝与我诀，无复得抚摩。我言汝其死，命也难复瘥。恸哭天地昏，相看泪滂沱。岂意我一出，汝魂竟登遐。自此从外还，不见汝在家。哀情讵尽陈，肺肝刺刀戈。终夜但展转，泪多眼生花。愈想愈狂惘，历乱心如麻。时序自淹速，今兹反难过。此生终有涯，此恨焉能磨。
哭灏子
作者：黎景义
朝代：明

曰若丁卯秋，梦有熊罢贶。一索获震祥，庆深尸匕鬯。蓬矢并桑弧，环射一何壮。钟彼清淑气，诞此岐嶷相。嬉笑曾几时，吁嗟罹剧恙。拊畜亦云瘏，力命难相抗。诘旦乃端阳，溘然竟长俇。哀哀孺子魂，弃我将何向。回头忆弄璋，转盼已属纩。生当桂蕊芬，死值菖蒲？。有名登鬼箓，无语归阴圹。玉树摧庭前，蚌珠离掌上。达道逢厥亏，天性失攸畅。痛哉梓初折，苦矣桥安傍。札号三欲绝，商明两将丧。童乌玄未闻，羊祜环谁偿。巍巍桃山腰，弱骨于焉葬。凤子埋芳丛，龙驹委坱壤。掩土泣永诀，中心烦自㤮。夜台寂无音，薤露那堪唱。林木为悽悽，行云相悢悢。短草覆孤坟，出门不忍望。存没虽既殊，幽明岂能忘。耳闻啼笑彻，目记瞻依亮。欲睡未睡时，孩抱一如向。开眸不见人，灯壁摇微？。汝祖吾萱慈，爱汝宝莫尚。条啸含饴虚，朝夕频嗟哴。汝母悼汝殇，荼毒不可量。宵梦汝在怀，依依犹故状。醒离原死别，路绝焉从访。乌鸟失哺雏，恸号崩腑脏。呼声动九京，涕陨浮春涨。三更风雨凄，潇潇助哀吭。心伤剩鬓饰，泪湿遗衣桁。邻妇慰增悲，家人哭愈怆。我生二十龄，七尺虽肮脏。俯仰弗愧怍，奚辜吞莨菪。彼苍胡不仁，酷祸偏余降。夺我鹤和欢，庆殃徒见迋。园樾鸟歌风，池塘鱼喷浪。晓来花韵馨，夜半月澜暀。远者论诗书，迩兮友直谅。畴昔得意场，俱作凄凉况。衋谈时类狂，愁默恒成惷。忘忧倩笔墨，遗憾凭醨醠。蒙庄号达生，揆理终邻妄。数乘运可安，伦挚情难旷。三万六千朝，悲咤何时荡。裁兹思子吟，聊以鸣惆怅。
哭灏子
作者：黎景义
朝代：明
体裁：古风

曰若丁卯秋，梦有熊罢贶。一索获震祥，庆深尸匕鬯。蓬矢并桑弧，环射一何壮。钟彼清淑气，诞此岐嶷相。嬉笑曾几时，吁嗟罹剧恙。拊畜亦云瘏，力命难相抗。诘旦乃端阳，溘然竟长俇。哀哀孺子魂，弃我将何向。回头忆弄璋，转盼已属纩。生当桂蕊芬，死值菖蒲�。有名登鬼箓，无语归阴圹。玉树摧庭前，蚌珠离掌上。达道逢厥亏，天性失攸畅。痛哉梓初折，苦矣桥安傍。札号三欲绝，商明两将丧。童乌玄未闻，羊祜环谁偿。巍巍桃山腰，弱骨于焉葬。凤子埋芳丛，龙驹委坱壤。掩土泣永诀，中心烦自㤮。夜台寂无音，薤露那堪唱。林木为悽悽，行云相悢悢。短草覆孤坟，出门不忍望。存没虽既殊，幽明岂能忘。耳闻啼笑彻，目记瞻依亮。欲睡未睡时，孩抱一如向。开眸不见人，灯壁摇微�。汝祖吾萱慈，爱汝宝莫尚。条啸含饴虚，朝夕频嗟哴。汝母悼汝殇，荼毒不可量。宵梦汝在怀，依依犹故状。醒离原死别，路绝焉从访。乌鸟失哺雏，恸号崩腑脏。呼声动九京，涕陨浮春涨。三更风雨凄，潇潇助哀吭。心伤剩鬓饰，泪湿遗衣桁。邻妇慰增悲，家人哭愈怆。我生二十龄，七尺虽肮脏。俯仰弗愧怍，奚辜吞莨菪。彼苍胡不仁，酷祸偏余降。夺我鹤和欢，庆殃徒见迋。园樾鸟歌风，池塘鱼喷浪。晓来花韵馨，夜半月澜暀。远者论诗书，迩兮友直谅。畴昔得意场，俱作凄凉况。衋谈时类狂，愁默恒成惷。忘忧倩笔墨，遗憾凭醨醠。蒙庄号达生，揆理终邻妄。数乘运可安，伦挚情难旷。三万六千朝，悲咤何时荡。裁兹思子吟，聊以鸣惆怅。
商歌
作者：黎景义
朝代：明

南山白石何凿凿，南山有人叩牛角。唐虞世往忽如昨，夜寒不明布衣薄。牛兮牛兮且服犁，平田舍汝将用谁。
塘上行
作者：黎景义
朝代：明

蒲生何蔌蔌，中有孤雁鸣。羽族不重偶，矧云庶汇灵。国破家已灭，人义亦仳离。新人本雠敌，蒙惭奉帚箕。从一道靡终，艰以立玄黄。爱憎任世态，铄金安足伤。黄鹄歌既哀，青陵衣且腐。前史传馨谈，岂厥未尝睹。曷为成败异，弃捐合卺恩。曷为谷死别，弃捐剑下魂。出亦勿苦愁，入亦勿苦愁。背天谅巨辜，忘配乃微尤。浮云旦夕变，湍水东西流。拜命徂九原，何颜觌幽州。
壁弓
作者：黎景义
朝代：明

弃置复弃置，弃置何足讶。矫矫七札弓，闲寄北檐挂。正如游宦子，力倦得休暇。朝夕蒙坌煤，偃蹇卧牖下。又如废将军，解兵返田舍。第恐髀生肉，不虑拜而蓌。锡周可开王，赉晋曾定霸。彼美养繇基，春秋名善射。一矢应弦飞，凭仗乌号柘。今年泮中献，明年郊外祃。壮士谁穿杨，猿臂执其弝。杀气从西来，萧萧入窗罅。暗闻霹雳声，韣里鸣长夜。
夏夕漫兴
作者：黎景义
朝代：明

五月黄昏霁景鲜，墙蕉坳草自田田。云扉未动微凉入，椠枕闲亲暝色传。雨过沼深鱼不觉，烟浓花茹蝶先怜。南风拂袂挑诗兴，击节高吟和夏弦。晚凉偏称北窗眠，火色那知满大千。翠石当櫩钦独立，白云推牖告初旋。歌来燕子欺箫鼓，舞歇荷花谢锦缠。更爱此君能脱俗，青筠孤影夕阳天。
夏夕漫兴·其一
作者：黎景义
朝代：明

五月黄昏霁景鲜，墙蕉坳草自田田。云扉未动微凉入，椠枕闲亲暝色传。雨过沼深鱼不觉，烟浓花茹蝶先怜。南风拂袂挑诗兴，击节高吟和夏弦。
夏夕漫兴·其二
作者：黎景义
朝代：明

晚凉偏称北窗眠，火色那知满大千。翠石当櫩钦独立，白云推牖告初旋。歌来燕子欺箫鼓，舞歇荷花谢锦缠。更爱此君能脱俗，青筠孤影夕阳天。
夏日即事
作者：黎景义
朝代：明

啸傲闲庭午，优游小院晴。葛衫披处爽，木屐步来轻。沼底看鱼戏，林阴避日明。景风拂短袂，饶有故人情。但有微凉到，偏宜伏晷延。红垂一树枣，白挺几枝莲。花色骄罗绮，蝉鸣藐管弦。楚骚多妙意，独爱远游篇。
夏日即事·其一
作者：黎景义
朝代：明

啸傲闲庭午，优游小院晴。葛衫披处爽，木屐步来轻。沼底看鱼戏，林阴避日明。景风拂短袂，饶有故人情。
夏日即事·其二
作者：黎景义
朝代：明

但有微凉到，偏宜伏晷延。红垂一树枣，白挺几枝莲。花色骄罗绮，蝉鸣藐管弦。楚骚多妙意，独爱远游篇。
夏日述怀
作者：黎景义
朝代：明

高卧枕书帙，凉风复在兹。沉吟适会意，起舞临前池。剑光拂日彩，零乱满荷衣。舞罢忽搔首，流涕横交颐。青天万里道，持此将何之。侯生监夷门，朱亥隐屠儿。天不生信陵，白头谁见知。长嵩虽淩霄，蒲柳尝见嗤。但逢春色茂，宁问雪华欺。富贵吾自有，所忧非厥时。秋霜不避人，将来变绿丝。
夜读孝经歌
作者：黎景义
朝代：明

微寒袭衣袂，夜雨声相属。灯前简古书，静展孝经读。开篇恍然入阙里，云是七十二贤之所履。泗流渊源粤可寻，东蒙峻极堪仰止。中有一人号素王，尧颡皋项依稀似。侍坐者谁人，无乃子舆氏。师徒相对何谆谆，无非一孝而已矣。古来百行兹为原，先王至教繇之起。立身扬名彰厥终，发肤不毁护其始。诏我以三除，诲我以五备。警我以无亲，刑属三千弗与比。幽通神，显移事，爱敬生，哀戚死。悖德逆礼洵成恶，从令不争非云美。下为庶人上天子，仰玄俯黄孰离此。思人有此身，借问奚攸生。毛里知同体，劬劳见至情。受恩并隤确，形色所以成。足行是地义，手持是天经。聪来明往皆民行，至德要道岂虚名。呜呼，人生喜惧年光亟，况乃有亲不竭力。风木含悲亦既迟，一始一终当尽职。我今炙圣言，私衷增感激。竦惶再拜谢不敏，服膺斯语而无斁。
太公望
作者：黎景义
朝代：明

苍姬佐命最多贤，独有元勋异少年。北海正惟能易地，西方由此赖开天。诒谋仲父荆氛敛，授策留侯汉火然。今日泱泱表东国，大风犹向乐歌传。
嫦娥叹
作者：黎景义
朝代：明

嫦娥本是有穷妃，锦掤绣韣恒相随。窃吞金母延年药，暗惜朱颜远别离。有黄枚筮云其吉，翩翩归妹西行日。广寒清虚路不遥，身轻微步霞踪逸。从此幽栖谢紫埃，脂铅无事独徘徊。琼楼玉宇重门锁，翠幄晶帘高影开。满空霜露巍峨处，低望人间隔烟雾。几回欲下少云阶，宛转愁肠为谁诉。秦楼嬴女善吹箫，凤驭双腾入九霄。我来悔不骖鸾乘，只博青天怨寂寥。天壤生死情何极，雪床冰簟深相忆。桂叶年年褪晚黄，兔雏夜夜啼空碧。羽衣嘹喨霓裳新，素女无愁春复春。旧时前殿看歌舞，今夕凄凉少一人。玲玲玉杵惊寒梦，捣就玄霜凝不动。为感君恩未忍尝，拟酬灵药无由送。请看织女会牵牛，乌鹊银河度晓秋。何如孤抱参商恨，纵使长生自泪流。曾闻霹雳摇山岳，关弓九射九日落。何不一箭破蟾宫，嫦娥堕地归椒阁。
子夜四时歌八首
作者：黎景义
朝代：明

春心只独怜，春色当谁爱。东风杨柳枝，自结流苏带。与郎斗百草，几度歉侬家。岂谓春多让，郎心不在花。欢戴石榴花，侬系石榴裙。颜色自相似，但愁情绪分。向晓红云热，罗衫微汗滋。欢持白羽扇，不倩凉风吹。蟋蟀床下语，过雁霞边影。独自倚熏笼，犹觉秋霜冷。邀欢坐金井，共怜明月娇。莫学梧桐叶，因风随处飘。朔风长夜鸣，零雪堆寒玉。早起炙银笙，为谁吹数曲。女萝托长松，缠绕情何极。愿因岁寒姿，并淬淩霜色。
子夜四时歌八首·其一
作者：黎景义
朝代：明

春心只独怜，春色当谁爱。东风杨柳枝，自结流苏带。
子夜四时歌八首·其七
作者：黎景义
朝代：明

朔风长夜鸣，零雪堆寒玉。早起炙银笙，为谁吹数曲。
子夜四时歌八首·其三
作者：黎景义
朝代：明

欢戴石榴花，侬系石榴裙。颜色自相似，但愁情绪分。
子夜四时歌八首·其二
作者：黎景义
朝代：明

与郎斗百草，几度歉侬家。岂谓春多让，郎心不在花。
子夜四时歌八首·其五
作者：黎景义
朝代：明

蟋蟀床下语，过雁霞边影。独自倚熏笼，犹觉秋霜冷。
子夜四时歌八首·其八
作者：黎景义
朝代：明

女萝托长松，缠绕情何极。愿因岁寒姿，并淬淩霜色。
子夜四时歌八首·其六
作者：黎景义
朝代：明

邀欢坐金井，共怜明月娇。莫学梧桐叶，因风随处飘。
子夜四时歌八首·其四
作者：黎景义
朝代：明

向晓红云热，罗衫微汗滋。欢持白羽扇，不倩凉风吹。
子夜歌十六首
作者：黎景义
朝代：明

今日斗酒会，欢闻子夜歌。白云飞去尽，流水护银河。种生芙蓉花，渌水花叶秀。面上初见莲，暗中自成藕。银针五色线，爱绣牡丹花。问郎借彩毫，描向架上纱。侬性不解饮，为欢持向来。爱得桃花容，殷勤尽一杯。枕欢左腕卧，罗袂暗生春。起视无痕处，原来掌上身。中夜调桐丝，欢来忽变手。非关曲有误，欲试知音否。金笼养鹦鹉，教得似侬音。月明歌子夜，隔幔恼郎心。迩来几一月，恒旸无雨声。不愁天色旱，爱此日多晴。双扉峙左右，扊扅横其间。侬意倚郎意，夜夜常相关。蜘蛛网檐上，喜子网牖下。不分大与小，两处丝相挂。只宜花下嬉，讵忍花前别。莲薏入樱唇，苦心徒自咽。温风吹流苏，衾半愁空暖。生来自细腰，加之罗带缓。感郎绸缪色，虑不及中情。剪纸作巨镪，形重实还轻。两蚕同一茧，尔我交缠绵。只为腹中丝，至死并头眠。今年年十五，与欢同日生。怜爱须及时，转睫玉容更。愿欢如嵩柏，愿侬如女萝。枝枝自宛转，叶叶自婆娑。
子夜歌十六首·其一
作者：黎景义
朝代：明

今日斗酒会，欢闻子夜歌。白云飞去尽，流水护银河。
子夜歌十六首·其七
作者：黎景义
朝代：明

金笼养鹦鹉，教得似侬音。月明歌子夜，隔幔恼郎心。
子夜歌十六首·其三
作者：黎景义
朝代：明

银针五色线，爱绣牡丹花。问郎借彩毫，描向架上纱。
子夜歌十六首·其九
作者：黎景义
朝代：明

双扉峙左右，扊扅横其间。侬意倚郎意，夜夜常相关。
子夜歌十六首·其二
作者：黎景义
朝代：明

种生芙蓉花，渌水花叶秀。面上初见莲，暗中自成藕。
子夜歌十六首·其五
作者：黎景义
朝代：明

枕欢左腕卧，罗袂暗生春。起视无痕处，原来掌上身。
子夜歌十六首·其八
作者：黎景义
朝代：明

迩来几一月，恒旸无雨声。不愁天色旱，爱此日多晴。
子夜歌十六首·其六
作者：黎景义
朝代：明

中夜调桐丝，欢来忽变手。非关曲有误，欲试知音否。
子夜歌十六首·其十
作者：黎景义
朝代：明

蜘蛛网檐上，喜子网牖下。不分大与小，两处丝相挂。
子夜歌十六首·其十一
作者：黎景义
朝代：明

只宜花下嬉，讵忍花前别。莲薏入樱唇，苦心徒自咽。
子夜歌十六首·其十三
作者：黎景义
朝代：明

感郎绸缪色，虑不及中情。剪纸作巨镪，形重实还轻。
子夜歌十六首·其十二
作者：黎景义
朝代：明

温风吹流苏，衾半愁空暖。生来自细腰，加之罗带缓。
子夜歌十六首·其十五
作者：黎景义
朝代：明

今年年十五，与欢同日生。怜爱须及时，转睫玉容更。
子夜歌十六首·其十六
作者：黎景义
朝代：明

愿欢如嵩柏，愿侬如女萝。枝枝自宛转，叶叶自婆娑。
子夜歌十六首·其十四
作者：黎景义
朝代：明

两蚕同一茧，尔我交缠绵。只为腹中丝，至死并头眠。
子夜歌十六首·其四
作者：黎景义
朝代：明

侬性不解饮，为欢持向来。爱得桃花容，殷勤尽一杯。
宗弟和生过访华伯航叔仝集却怀梁文瓒
作者：黎景义
朝代：明

星聚女牛炯，春深池草生。弟兄今夕酒，天地几人情。坐久看花发，谈豪忘雨晴。昨宵良不远，有客叹分萍。乘雨淹觞斝，斜阳霁晚空。席间惭谢羯，关外忆梁鸿。笈蒯年华异，交游感慨同。停云无限意，还寄对床风。
宗弟和生过访华伯航叔仝集却怀梁文瓒·其一
作者：黎景义
朝代：明

星聚女牛炯，春深池草生。弟兄今夕酒，天地几人情。坐久看花发，谈豪忘雨晴。昨宵良不远，有客叹分萍。
宗弟和生过访华伯航叔仝集却怀梁文瓒·其二
作者：黎景义
朝代：明

乘雨淹觞斝，斜阳霁晚空。席间惭谢羯，关外忆梁鸿。笈蒯年华异，交游感慨同。停云无限意，还寄对床风。
宫词
作者：黎景义
朝代：明

日日芳颜换镜中，萦尘激楚亦徒工。如承宠锡应为燕，获侍宸游岂惧熊。翡翠箔疏寒影落，芙蓉帏寂暖香笼。玉环空自围冰腕，斟酌无人染守宫。桃蕊含芳乍欲披，雨来悲咽湿胭脂。已无一锁遗边将，还乏千金似画师。永巷夜阑莺语缓，上林春老蝶归迟。霓裳亦是鸣欢曲，声入长门却泪垂。团扇恩疏箧笥藏，东宫寥寂望昭阳。水晶帘覆彤墀静，云母屏开紫禁凉。暮雨几时寻旧梦，晚霞何意饰新妆。葭灰推却年华尽，愁逐银针綵线长。无恩虚带辟寒钿，鹙鹤梁林祇自怜。閤闭晏临窥宝镜，庭闲春戏掷金钱。披香荷宠歌词丽，积翠承欢舞席连。惭愧下陈常望幸，衮龙不见负韶年。芍药丛开耀紫微，万年枝折露华稀。竹盈锦户羊何往，花插香鬟蝶远飞。丹的似尝当疾避，韣弓无自与禖祈。瑶阶月皎空延伫，濯魄冰壶不忍归。白苧杨阿总断魂，木难长绝掌中恩。容矜二八能倾国，队逐三千学倚门。惭睹鸳鸯游皓月，憎闻鹦鹉话黄昏。窗前仙跸无寻处，弱草青馀辇路痕。怨敛青蛾久未开，何心红粉理慵来。杨花白洒宫墙絮，枫叶丹迷苑径苔。镠锁结衣扉影合，铜壶飞泪箭声催。近臣侍从多文学，谁似相如作赋才。殿阁幽深误细腰，翠翘琼佩倍萧条。千门榆柳霜枝偃，万井梧桐露叶飘。雁字数行愁易写，萤灯几点恨难烧。年年乞巧蛛丝密，复道凌空异鹊桥。冉冉流尘满绮罗，应门庭燎近如何。地寒不履金莲迹，天远难聆玉树歌。星灭烛笼绯焰射，日斜香篆绿烟多。红颜未及荷花色，菡萏常沾太液波。天帝徒惊忍弃拌，增城孤影自回看。楼东赋罢笔犹闷，塘上行歌声愈酸。心想翠华嗟采葛，梦旋金屋讶颁兰。然灯未赐房嵣枣，独倚熏笼敌夜寒。婵娟选御自良家，十载偏怜系臂纱。霞织薄衾吴绮冷，雪裁轻带越绫赊。恨随流水漂红叶，忧寄英云洒白华。不是阏氏秋塞苦，啼痕犹复点琵琶。后庭憔悴理蚕缫，绣闼谁怜短袖劳。翟羽拥云宫扇邈，龙鳞浮日御床高。迟秋荷实心偏苦，傲腊篁柯节愈牢。缘隔今生归命薄，讵将佳句寄边袍。
宫词·其一
作者：黎景义
朝代：明

日日芳颜换镜中，萦尘激楚亦徒工。如承宠锡应为燕，获侍宸游岂惧熊。翡翠箔疏寒影落，芙蓉帏寂暖香笼。玉环空自围冰腕，斟酌无人染守宫。
宫词·其七
作者：黎景义
朝代：明

怨敛青蛾久未开，何心红粉理慵来。杨花白洒宫墙絮，枫叶丹迷苑径苔。镠锁结衣扉影合，铜壶飞泪箭声催。近臣侍从多文学，谁似相如作赋才。
宫词·其三
作者：黎景义
朝代：明

团扇恩疏箧笥藏，东宫寥寂望昭阳。水晶帘覆彤墀静，云母屏开紫禁凉。暮雨几时寻旧梦，晚霞何意饰新妆。葭灰推却年华尽，愁逐银针綵线长。
宫词·其九
作者：黎景义
朝代：明

冉冉流尘满绮罗，应门庭燎近如何。地寒不履金莲迹，天远难聆玉树歌。星灭烛笼绯焰射，日斜香篆绿烟多。红颜未及荷花色，菡萏常沾太液波。
宫词·其二
作者：黎景义
朝代：明

桃蕊含芳乍欲披，雨来悲咽湿胭脂。已无一锁遗边将，还乏千金似画师。永巷夜阑莺语缓，上林春老蝶归迟。霓裳亦是鸣欢曲，声入长门却泪垂。
宫词·其五
作者：黎景义
朝代：明

芍药丛开耀紫微，万年枝折露华稀。竹盈锦户羊何往，花插香鬟蝶远飞。丹的似尝当疾避，韣弓无自与禖祈。瑶阶月皎空延伫，濯魄冰壶不忍归。
宫词·其八
作者：黎景义
朝代：明

殿阁幽深误细腰，翠翘琼佩倍萧条。千门榆柳霜枝偃，万井梧桐露叶飘。雁字数行愁易写，萤灯几点恨难烧。年年乞巧蛛丝密，复道凌空异鹊桥。
宫词·其六
作者：黎景义
朝代：明

白苧杨阿总断魂，木难长绝掌中恩。容矜二八能倾国，队逐三千学倚门。惭睹鸳鸯游皓月，憎闻鹦鹉话黄昏。窗前仙跸无寻处，弱草青馀辇路痕。
宫词·其十
作者：黎景义
朝代：明

天帝徒惊忍弃拌，增城孤影自回看。楼东赋罢笔犹闷，塘上行歌声愈酸。心想翠华嗟采葛，梦旋金屋讶颁兰。然灯未赐房嵣枣，独倚熏笼敌夜寒。
宫词·其十一
作者：黎景义
朝代：明

婵娟选御自良家，十载偏怜系臂纱。霞织薄衾吴绮冷，雪裁轻带越绫赊。恨随流水漂红叶，忧寄英云洒白华。不是阏氏秋塞苦，啼痕犹复点琵琶。
宫词·其十二
作者：黎景义
朝代：明

后庭憔悴理蚕缫，绣闼谁怜短袖劳。翟羽拥云宫扇邈，龙鳞浮日御床高。迟秋荷实心偏苦，傲腊篁柯节愈牢。缘隔今生归命薄，讵将佳句寄边袍。
宫词·其四
作者：黎景义
朝代：明

无恩虚带辟寒钿，鹙鹤梁林祇自怜。閤闭晏临窥宝镜，庭闲春戏掷金钱。披香荷宠歌词丽，积翠承欢舞席连。惭愧下陈常望幸，衮龙不见负韶年。
寄梁盛祥
作者：黎景义
朝代：明

尚友如吾党，平生慎盍簪。喜于扬子宅，得接伯鸾音。目治即青色，神交先素心。桃源速归兴，桂水引遥吟。
寄题张馀庵梦天居
作者：黎景义
朝代：明

天里人原梦里人，谈天说梦益超尘。已知尔日明犹晦，谁悟当年幻即真。鹿失勿疑蕉叶短，蚁存还见树柯新。尽教梦梦游天外，此意何堪向俗论。
寿清寰祖叔七十一初度
作者：黎景义
朝代：明

璇河碧净明南极，瑞绕卿云嘘五色。下烛桃源多异人，澹宁幽远畴能识。我翁清淑挺其间，胎结英芬绚八寰。椠彩铅辉吞武库，笔涛墨雾贲名山。弱冠章逢观璧水，春华秋实纷堪纪。席珍还待举呦鸣，雄踞词坛捉牛耳。吾宗锡胤远蝉嫣，金紫箕裘六百年。忆我鸤鸠扬烈后，得翁鹏起奋光前。仔肩堂构馨笾簠，頫笃燕诒昂干蛊。桃虫纵使偶拚飞，桑土绸缪那敢侮。程门皓积雪氍毹，融也高堂施绛裯。小子翕然歌誉髦，春风何处不涵濡。我思有才必有用，行藏总拟为时栋。行慰龙田雨望奢，藏看史奏星葩动。当世如翁岂盗名，学优盟志系苍生。素殊梓泽富而艳，讵效竹林谈自清。公车竟断长安道，藜吹空照芸芝老。彤墀圣主颂难飏，白首潜夫篇就草。只今览揆适从心，鸿羽仪形粹德音。愿教岁岁人如玉，何必累累肘曳金。迩来缔社珠山下，斌斌不乏于喁者。赋辙驰骧追屈宋，文江浩瀚凌班马。盛事千秋意气多，宏襟五岳卧游过。醉吟居士香山会，康节先生安乐窝。邵德遐龄古稀见，唐蓂十五开渊献。羊裘鹤发已传徽，麟趾凤毛尤足羡。未了勋华付有人，豫章七日何轮囷。结绿晶芒升紫气，渠黄逸足绝红尘。庭前森植三槐树，桂殿云馗会骞翥。苞雏衔得宝纶来，长向瑶池伴青羽。
山中书事
作者：黎景义
朝代：明

山中颇幽僻，嚣俗不相闻。性果凭心植，书苗倩笔耘。天青光气迥，水碧细流分。觱发风生处，翔鹰绕朔云。
巨灵诗
作者：黎景义
朝代：明

西京有小女，其名曰巨灵。青春多妩媚，玉貌悦宸情。君旁青珉壶，出入绮罗轻。应是大罗仙，幻来天子庭。语笑春花红，嬉游秋月明。美人空自羡，七子暗相惊。渥宠骄钩弋，殊恩尚尹邢。离宫虽六六，不敢与争荣。一朝将永诀，忽遇东方生。东方亦何语，目视双翎举。遥看化青雀，蜚蜚入云宇。云影半天开，高临青雀台。青雀去复返，不见巨灵来。
己卯年偶然作二十韵
作者：黎景义
朝代：明

众贤累若萦印绶，而独儒冠困黔首。世间轮奂竞凌云，而独儒宫无一亩。空嗟壮龄适六六，却不庭燎陈九九。学道原思生自贫，择贤德曜容偏丑。璞在宁堪几刖足，絖存依旧不龟手。逍遥天地凤凰翔，流落风尘牛马走。狗盗鸡鸣徒尔为，从安衡怒非吾偶。药笼一日不可无，冠玉其中未必有。兰畹将成榝与茅，马群止识骊而牡。效虚画虎且屠龙，名艳南箕及北斗。柳州乞巧巧谁多，昌黎送穷穷去否。发梦于何启乃心，谈经聊以糊其口。眼光亿丈照三辰，胸阔十围藏二酉。犹思蹂身作荐席，勿学草玄供酱瓿。道路尝忧祖逖先，平时孰约张良后。南阳寂寂隐耕夫，渭水悠悠閒钓叟。虽云意气叶高深，未免饔飧躬井臼。怀古千秋感激浓，全真一我周旋久。赞修尼父欲无言，沉醉渊明仍止酒。凭仗先人煮字铛，为卬此日麾愁帚。
并山楼武方楚卿韵
作者：黎景义
朝代：明

翠微高阁倚嵚岩，无射风清石壁巉。楼对山平遮旭驭，山冯楼立亘云帆。岚深百尺寒凝栋，牖瞰千寻绿护杉。况有卧龙人赋赏，竞看春雪溢云函。
幽居书事三首
作者：黎景义
朝代：明

碧水池边便会心，清风林下每披襟。宜家喜究妻孥乐，在野羞裁婢仆吟。欠饵钓何非得意，无弦琴亦有知音。从来壮士真颜色，宁系床头一片金。小閤檐铃弄响沉，短墙花树落英深。体胖岂向钱名癖，性洁何须水号淫。鄙矣卞侯投璞玉，贤哉韦相少籯金。前阶月冷帘风淡，忽悟箪瓢乐可寻。陋室安閒亦广居，魂清时化蝶蘧蘧。逐贫懒赋怜杨妄，乞巧无文笑柳疏。玩世曷辞呼是马，临流谁谓乐非鱼。所忻菽水遑将母，不学王孙致倚闾。
幽居书事三首·其一
作者：黎景义
朝代：明

碧水池边便会心，清风林下每披襟。宜家喜究妻孥乐，在野羞裁婢仆吟。欠饵钓何非得意，无弦琴亦有知音。从来壮士真颜色，宁系床头一片金。
幽居书事三首·其三
作者：黎景义
朝代：明

陋室安閒亦广居，魂清时化蝶蘧蘧。逐贫懒赋怜杨妄，乞巧无文笑柳疏。玩世曷辞呼是马，临流谁谓乐非鱼。所忻菽水遑将母，不学王孙致倚闾。
幽居书事三首·其二
作者：黎景义
朝代：明

小閤檐铃弄响沉，短墙花树落英深。体胖岂向钱名癖，性洁何须水号淫。鄙矣卞侯投璞玉，贤哉韦相少籯金。前阶月冷帘风淡，忽悟箪瓢乐可寻。
庚寅生日
作者：黎景义
朝代：明

四十七年容易过，髀间其奈肉生何。书新手泽孤情痛，线密衣缝客思多。几处中流催击楫，何人背借助挥戈。平州绛帐薰风满，且正儿曹读字讹。
延陵季子歌
作者：黎景义
朝代：明

延陵季子兮，不食心言。解剑挂墓兮，道攸存。
张启男崇南过集
作者：黎景义
朝代：明

知己朋簪合，埙篪妙友于。当歌风景淡，薄醉月华都。读古商奇字，询年惜壮图。吾侪有真韵，偏与俗人殊。
忠肃于公
作者：黎景义
朝代：明

皇明不继宋南渡，倚重于公手补天。疏陈兵食三千牍，身系安危二十年。缧绁无辜惟意欲，丝纶有赠且心怜。忠勋辉映天台月，万古西湖波重悬。
怀梁七克矩
作者：黎景义
朝代：明

有客马蹄远，无书鸿足还。韵裁赓雨霁，枰忆战灯閒。傲竹敲琅骨，酡莲哂绛颜。南熏吹别意，一夕渡吴山。
感怀
作者：黎景义
朝代：明

浮云世事几苍黄，闇淡幽悰九曲肠。庆吊祇今皆失马，贤愚从古亦亡羊。山言自至难资献，陆语虽新亦拜飏。时物春荣秋复落，独嗟高柏挺寒霜。
戍妇词
作者：黎景义
朝代：明

去年雪花白，长亭送行客。今年绿草新，空闺忆远人。嫁君才一秋，别君如十春。箧中衣未寄，塞外鸿不闻。相思当面晤，归期在建勋。君身已许国，妾身已许君。君心唯知尽忠烈，妾心惟知守苦节，遑计生离与死别。
拟古三首
作者：黎景义
朝代：明

沼下鸳鸯鸟，双居殊可怜。楼中佳丽人，独坐惜韶年。忆年十四五，与君相周旋。朝和鸡鸣诗，夕调凤曲弦。岂知顷刻欢，一别判两天。罗衣日以故，芳草日以鲜。仳离望云汉，修阻怨山川。桑弧志四方，知君未返辕。安得奇肱车，随风至君前。迢迢银汉夕，艳艳华灯辉。琅琅碧玉梭，轧轧流黄机。纤手双袖卷，绣裙环佩垂。明月斜照杼，秋风冷侵丝。岂惜深夜勤，以为君子衣。向晓已成匹，文彩郁芳菲。中有芙蓉花，并头自相依。支流判河水，噫气开山云。人生有时命，安得不离群。离群在形骸，万里役心魂。君乘陆道车，妾心如车轮。修途弗税驾，宛转随飞尘。君登江上舟，妾心江水沄。兰桨风浪急，荡漾织罗纹。念远固如此，幽居谁与论。蓬门终日掩，不见仓琅根。
拟古三首·其一
作者：黎景义
朝代：明

沼下鸳鸯鸟，双居殊可怜。楼中佳丽人，独坐惜韶年。忆年十四五，与君相周旋。朝和鸡鸣诗，夕调凤曲弦。岂知顷刻欢，一别判两天。罗衣日以故，芳草日以鲜。仳离望云汉，修阻怨山川。桑弧志四方，知君未返辕。安得奇肱车，随风至君前。
拟古三首·其三
作者：黎景义
朝代：明

支流判河水，噫气开山云。人生有时命，安得不离群。离群在形骸，万里役心魂。君乘陆道车，妾心如车轮。修途弗税驾，宛转随飞尘。君登江上舟，妾心江水沄。兰桨风浪急，荡漾织罗纹。念远固如此，幽居谁与论。蓬门终日掩，不见仓琅根。
拟古三首·其二
作者：黎景义
朝代：明

迢迢银汉夕，艳艳华灯辉。琅琅碧玉梭，轧轧流黄机。纤手双袖卷，绣裙环佩垂。明月斜照杼，秋风冷侵丝。岂惜深夜勤，以为君子衣。向晓已成匹，文彩郁芳菲。中有芙蓉花，并头自相依。
新春书怀
作者：黎景义
朝代：明

一双瞭眼豁春迷，四壁晨光独自题。山水癖成中散锻，典坟疑似太常泥。寒生短褐兼云着，病对长镵带月携。记得少年栽木果，祇今高与丽谯齐。
新月
作者：黎景义
朝代：明

哉生明渡极之东，仙籁无声万顷空。暗魄未盈银汉迥，清辉深入翠帘通。天河荡漾疑垂钓，云阵氤氲望挂弓。别有多情京兆尹，欲摹纤态可能同。
旅秋
作者：黎景义
朝代：明

玉露凋伤枫树林，飞蓬搔尽不胜簪。三秋木落半狂客，一夜月明千里心。翠帐绿窗寒寂寂，竹栏松径故阴阴。鲈鱼正美不归去，空作西州拥鼻吟。梧桐叶坠捣衣催，忽睹云间数雁回。花径不曾缘客埽，故园谁道有书来。杯中漉酒一时尽，陌上黄花无数开。庾信平生最萧瑟，题诗还愧谪仙才。乡书无雁到家迟，世难还家未有期。树影悠悠花悄悄，愁云漠漠草离离。浮生已悟庄周梦，摇落深知宋玉悲。想得故园今夜月，不堪愁望更相思。山上有山归不得，秋容无迹澹平空。雨侵苔藓沿阶绿，露冷莲房坠粉红。自顾尘缨犹未濯，可怜铅椠竟何功。分明记得还家梦，石壁千重树万重。
旅秋·其一
作者：黎景义
朝代：明

玉露凋伤枫树林，飞蓬搔尽不胜簪。三秋木落半狂客，一夜月明千里心。翠帐绿窗寒寂寂，竹栏松径故阴阴。鲈鱼正美不归去，空作西州拥鼻吟。
旅秋·其三
作者：黎景义
朝代：明

乡书无雁到家迟，世难还家未有期。树影悠悠花悄悄，愁云漠漠草离离。浮生已悟庄周梦，摇落深知宋玉悲。想得故园今夜月，不堪愁望更相思。
旅秋·其二
作者：黎景义
朝代：明

梧桐叶坠捣衣催，忽睹云间数雁回。花径不曾缘客埽，故园谁道有书来。杯中漉酒一时尽，陌上黄花无数开。庾信平生最萧瑟，题诗还愧谪仙才。
旅秋·其四
作者：黎景义
朝代：明

山上有山归不得，秋容无迹澹平空。雨侵苔藓沿阶绿，露冷莲房坠粉红。自顾尘缨犹未濯，可怜铅椠竟何功。分明记得还家梦，石壁千重树万重。
易水歌
作者：黎景义
朝代：明

素衣兮白虹，羽声怒兮号朔风，易水西流兮不复东。
春云
作者：黎景义
朝代：明

叆叇离青汉，郁纷映紫台。浮阳殊彩动，妒月厚阴来。既睹奇峰幻，还誇羽盖开。北鸿归去急，清影共飞回。
春兴
作者：黎景义
朝代：明

小栏花韵午晴初，家在桃源稳卜居。壮士不言三尺剑，男儿须读五车书。天荒地老无人识，笑志歌怀亦自如。负米到家春未尽，乡园行乐想潘舆。披书才暇即焚香，紫气犹寒北斗傍。小院回廊春寂寂，断烟残月共苍苍。愁看地色连天色，四顾山光接水光。荆树有花兄弟乐，谩将心事话连床。白云应长越山薇，城郭休过识者稀。漠漠稻花资旅食，轻轻柳絮点人衣。水边重閤含飞动，竹里衡门掩翠微。此外俗尘都不染，岂劳西去问榰机。芳草人间自浅深，落花流水怨离琴。三春月照千山路，六幕天空万里心。公道世间惟白发，高堂何处有黄金。为人性癖耽佳句，题在空斋夜夜吟。杨柳青青江水平，黄鹂空啭旧春声。沾襟正叹人间事，小隐堪忘世上情。三径萧条应自往，五湖烟景有谁争。荣枯尽寄浮云外，不觉前汀月又生。司马于今已倦游，百壶芳醑岂消忧。公车未结王生袜，浪迹堪怜季子裘。夜月隔花追叹别，空山流水独成愁。不知芳草情何限，朝夕催人自白头。海天愁思正茫茫，万里沙鸥弄夕阳。白首相知犹按剑，青春作伴好还乡。桃花细逐杨花落，野色遥连日色黄。闭户著书多岁月，子期凋谢吕安亡。宁知四十九年非，不用登临叹落晖。明月自来还自去，暂时相赏莫相违。春临柳谷莺先觉，雪满空庭鹤未归。醉卧白云閒入梦，松声草色共忘机。不羡乘槎云汉边，可堪芳草更芊芊。春寒毕竟无多日，风景依稀似去年。林色晓分残雪后，人家忽断夕阳前。花开花落长如此，须读庄生第一篇。吾欲常随鹿豕群，落花飞絮正纷纷。祇令文字传清简，去作先生号白云。每饭独惭徐孺子，锦衾深愧卓文君。等閒遇事成歌咏，歌杂渔樵断更闻。何必蓬莱宫里行，东风相引有诗情。柳塘日暖花争发，斑竹年来笋自生。世事茫茫难自料，生涯扰扰竟何成。狂来直欲吞云梦，弹剑悲歌气未平。处处斜阳草似苔，天时人事日相催。笼中娇鸟暖犹睡，山下碧桃春自开。万里雄心摧说剑，百年多病独登台。归家但革凌云赋，莫遣黄金谩作堆。晓莺啼破梦匆匆，得丧悲欢尽是空。细水浮花归别涧，斜阳和树入帘栊。桃夭杏艳清明近，天澹云閒今古同。除却数函图籍外，但将怀抱醉春风。闻道桃源好避秦，半溪山水绿萝新。细看造物初无物，却恐閒人是贵人。岂有文章惊海内，犹将谈笑对风尘。落花踏尽游何处，时雨来观农扈春。今日残花昨日开，暮潮归去早潮来。为文无出相如右，欲赋惭非宋玉才。道自升沈宁有定，心从到处即成灰。多情只有春庭月，片影漂摇落酒杯。朝看飞鸟暮飞还，嫩蕊浓花满目斑。击楫自怜过白首，拂衣何处不青山。依稀似笑还非笑，长拟求閒未得閒。人世几回伤往事，至今遗恨水潺潺。文君不厌马卿贫，绿树重阴盖四邻。自笑平生誇胆气，岂知书剑老风尘。数茎白发生浮世，千里青云未致身。解释春风无限恨，柴门空闭锁松筠。积雨空林烟火迟，百年世事不胜悲。少陵老去忧多病，庾信哀时尚有词。绿树碧檐相掩映，南园北第两参差。平生家国萦怀抱，泪湿春衫鬓脚垂。杜鹃枝上月三更，欲化西园蝶未成。眼底看春春欲暮，此中多恨恨难平。纵横词翰千秋事，独抱风流万古情。莫笑书生无燕颔，论功还欲请长缨。朱门先达笑弹冠，仗剑犹悲行路难。芳草有情皆碍马，碧桃何处更停骖。岩边树色含风冷，竹里棋声夜雨寒。白雪调高歌不得，恐令如意碎琅玕。
春兴·其一
作者：黎景义
朝代：明

小栏花韵午晴初，家在桃源稳卜居。壮士不言三尺剑，男儿须读五车书。天荒地老无人识，笑志歌怀亦自如。负米到家春未尽，乡园行乐想潘舆。
春兴·其七
作者：黎景义
朝代：明

海天愁思正茫茫，万里沙鸥弄夕阳。白首相知犹按剑，青春作伴好还乡。桃花细逐杨花落，野色遥连日色黄。闭户著书多岁月，子期凋谢吕安亡。
春兴·其三
作者：黎景义
朝代：明

白云应长越山薇，城郭休过识者稀。漠漠稻花资旅食，轻轻柳絮点人衣。水边重閤含飞动，竹里衡门掩翠微。此外俗尘都不染，岂劳西去问榰机。
春兴·其九
作者：黎景义
朝代：明

不羡乘槎云汉边，可堪芳草更芊芊。春寒毕竟无多日，风景依稀似去年。林色晓分残雪后，人家忽断夕阳前。花开花落长如此，须读庄生第一篇。
春兴·其二
作者：黎景义
朝代：明

披书才暇即焚香，紫气犹寒北斗傍。小院回廊春寂寂，断烟残月共苍苍。愁看地色连天色，四顾山光接水光。荆树有花兄弟乐，谩将心事话连床。
春兴·其二十
作者：黎景义
朝代：明

朱门先达笑弹冠，仗剑犹悲行路难。芳草有情皆碍马，碧桃何处更停骖。岩边树色含风冷，竹里棋声夜雨寒。白雪调高歌不得，恐令如意碎琅玕。
春兴·其五
作者：黎景义
朝代：明

杨柳青青江水平，黄鹂空啭旧春声。沾襟正叹人间事，小隐堪忘世上情。三径萧条应自往，五湖烟景有谁争。荣枯尽寄浮云外，不觉前汀月又生。
春兴·其八
作者：黎景义
朝代：明

宁知四十九年非，不用登临叹落晖。明月自来还自去，暂时相赏莫相违。春临柳谷莺先觉，雪满空庭鹤未归。醉卧白云閒入梦，松声草色共忘机。
春兴·其六
作者：黎景义
朝代：明

司马于今已倦游，百壶芳醑岂消忧。公车未结王生袜，浪迹堪怜季子裘。夜月隔花追叹别，空山流水独成愁。不知芳草情何限，朝夕催人自白头。
春兴·其十
作者：黎景义
朝代：明

吾欲常随鹿豕群，落花飞絮正纷纷。祇令文字传清简，去作先生号白云。每饭独惭徐孺子，锦衾深愧卓文君。等閒遇事成歌咏，歌杂渔樵断更闻。
春兴·其十一
作者：黎景义
朝代：明

何必蓬莱宫里行，东风相引有诗情。柳塘日暖花争发，斑竹年来笋自生。世事茫茫难自料，生涯扰扰竟何成。狂来直欲吞云梦，弹剑悲歌气未平。
春兴·其十七
作者：黎景义
朝代：明

文君不厌马卿贫，绿树重阴盖四邻。自笑平生誇胆气，岂知书剑老风尘。数茎白发生浮世，千里青云未致身。解释春风无限恨，柴门空闭锁松筠。
春兴·其十三
作者：黎景义
朝代：明

晓莺啼破梦匆匆，得丧悲欢尽是空。细水浮花归别涧，斜阳和树入帘栊。桃夭杏艳清明近，天澹云閒今古同。除却数函图籍外，但将怀抱醉春风。
春兴·其十九
作者：黎景义
朝代：明

杜鹃枝上月三更，欲化西园蝶未成。眼底看春春欲暮，此中多恨恨难平。纵横词翰千秋事，独抱风流万古情。莫笑书生无燕颔，论功还欲请长缨。
春兴·其十二
作者：黎景义
朝代：明

处处斜阳草似苔，天时人事日相催。笼中娇鸟暖犹睡，山下碧桃春自开。万里雄心摧说剑，百年多病独登台。归家但革凌云赋，莫遣黄金谩作堆。
春兴·其十五
作者：黎景义
朝代：明

今日残花昨日开，暮潮归去早潮来。为文无出相如右，欲赋惭非宋玉才。道自升沈宁有定，心从到处即成灰。多情只有春庭月，片影漂摇落酒杯。
春兴·其十八
作者：黎景义
朝代：明

积雨空林烟火迟，百年世事不胜悲。少陵老去忧多病，庾信哀时尚有词。绿树碧檐相掩映，南园北第两参差。平生家国萦怀抱，泪湿春衫鬓脚垂。
春兴·其十六
作者：黎景义
朝代：明

朝看飞鸟暮飞还，嫩蕊浓花满目斑。击楫自怜过白首，拂衣何处不青山。依稀似笑还非笑，长拟求閒未得閒。人世几回伤往事，至今遗恨水潺潺。
春兴·其十四
作者：黎景义
朝代：明

闻道桃源好避秦，半溪山水绿萝新。细看造物初无物，却恐閒人是贵人。岂有文章惊海内，犹将谈笑对风尘。落花踏尽游何处，时雨来观农扈春。
春兴·其四
作者：黎景义
朝代：明

芳草人间自浅深，落花流水怨离琴。三春月照千山路，六幕天空万里心。公道世间惟白发，高堂何处有黄金。为人性癖耽佳句，题在空斋夜夜吟。
春夕同梁孔瑞梁克矩伯明倩叔挺昌兄七来集赋春字
作者：黎景义
朝代：明

且倩藜吹照漉巾，相逢华发久如新。祇堪弹咏供今夕，即以交游傲古人。径月阴移将赴晓，林花香老欲留春。百年何地无幽赏，未许尘缘绊此身。
春夜
作者：黎景义
朝代：明

花发春才半，灯明夜未眠。条风推小牖，将月到床前。
春宵燕集喜五华伯入社
作者：黎景义
朝代：明

春晖入莲社，良会逼高舂。霁朗鸟情美，风和兰韵浓。笑来忘是虎，登处即为龙。醉问竹林友，何如阮仲容。今夕天文异，璧丛多一星。鸱夷当世务，麈尾古人灵。肝胆坦飞白，勋华俟杀青。相期抟九万，吾亦附灵翎。
春宵燕集喜五华伯入社·其一
作者：黎景义
朝代：明

春晖入莲社，良会逼高舂。霁朗鸟情美，风和兰韵浓。笑来忘是虎，登处即为龙。醉问竹林友，何如阮仲容。
春宵燕集喜五华伯入社·其二
作者：黎景义
朝代：明

今夕天文异，璧丛多一星。鸱夷当世务，麈尾古人灵。肝胆坦飞白，勋华俟杀青。相期抟九万，吾亦附灵翎。
春山
作者：黎景义
朝代：明

岩峦逢太皞，无日不苍苍。暗聚多岚色，高流有瀑光。草茸开路狭，嵩势倚天长。石嶂条风晚，嵯峨碍夕阳。
春怨
作者：黎景义
朝代：明

记得牵衣别，今年此日同。草含多恨绿，花褪可怜红。燕燕新翎协，莺莺煖语融。柔肠千斛怨，露出澹眉中。
春日即事排字
作者：黎景义
朝代：明

关门懒卧枕溪流，怪我心田薄五侯。风过塔尖惊暮燕，蕖张池里款情鸥。三春蓂叶登芽少，一带红霞入日浮。起坐梅轩还咽茗，却应摇麈和狂讴。
春日社集得吾字
作者：黎景义
朝代：明

披拂春风兴不孤，二毛相视叹霜颅。每从醉里忘斯世，还就吟时认故吾。笑语何妨咸曰好，栖迟应使尽名愚。惭余半百年偏少，遮莫香山复绘图。
春晓曲
作者：黎景义
朝代：明

旭彩东飞新献白，嫦娥入海金波坼。窗罅莺喉报晓寒，氍毹惊起芙蓉魄。篝火添香玉掌温，妆成铢带约罗袢。春风昨夜怜花落，屐绣苔钱认薄痕。
春竹
作者：黎景义
朝代：明

条风肇发生，万卉欣载育。青皇侈富贵，色色备奇瞩。其中有此君，矗立森苍玉。斑泪不湘江，元音仍嶰谷。虚心凌霄汉，挺节耐泫盝。本同嵩柏友，罔齿萧艾族。际遇涖嵎夷，化工妙亭毒。百枝十枝秀，千叶万叶彧。鲜泽湿若波，轻盈薄于縠。乍可落成阴，旋将开满目。浑忘莠参苗，宁论麦并菽。既曰彼茸茸，又曰兹蔌蔌。请看岁寒月，依旧春时竹。
春草
作者：黎景义
朝代：明

茸茸随处长，楚楚为谁荣。叶嫩禽争啄，根周蚓未鸣。雨繁滋有色，风细偃无声。厥意于吾协，从教牖外生。
春郊
作者：黎景义
朝代：明

旷野远朝市，韶光更可人。泛烟笼绝岸。眠柳瞰长津。圯小通千里，峰遥列四邻。王孙游不倦，骝足遍红尘。
春风
作者：黎景义
朝代：明

舞雩留逸兴，披拂复依然。波面添纹绣，林间助管弦。窗开春梦破，花落晓香传。乘此归何处，应为阆苑仙。
昼月
作者：黎景义
朝代：明

大明繇东升，暂欲指西赴。衡阳次昆吾，炎丽未云莫。纤纤蛾眉月，宛宛随空溯。迟迟过宿分，皎皎涵光素。天行健旋转，二曜亲参互。岂如参与商，相暌不相遇。哉生复上弦，朓朒循常度。需之无尼轨，促尔谁竞步。悟彼盈虚理，因知生死数。避炤所当然，金鸦非见妒。须臾入高春，夜色初髳聚。寒辉被星文，清彩彻云路。桂影三垣馨，霜容九地布。畴能憾偶缺，而不深仰慕。寄言尘中人，皓魄只如故。显晦自有时，那得尤蟾兔。
晚眺寒山得花字
作者：黎景义
朝代：明

丘壑胸中岂有涯，纵眸郊外兴何赊。白云返照皆成雪，红树迎昏尽放花。远映一珠潮候浅，低笼五石夕阳斜。翠微缱绻环襟抱，不觉前峰露月华。
暮冬寄苏叔子
作者：黎景义
朝代：明

我生长恨隔唐虞，簪盍偏欣获友于。手笔垂芬隆世业，江山留迹惬真吾。柏容禦腊迎飙劲，梅性含春带雪癯。此际思君情倍切，缄筒聊寄愧骊珠。
暮冬题斋壁
作者：黎景义
朝代：明

腊雪飘寒色，萧萧一草亭。操成多绿绮，敲缺几青萍。客至犹扪虱，书横自炙萤。梅花当夜发，心绪若为馨。
有感
作者：黎景义
朝代：明

云蔽阳亏大宇霃，黄河萦转太行嵚。雨浓畴管蕙兰泣，风寂孰同桃李瘖。凿里固然难进枘，釜前无处不遗鬵。传闻琬琰声华贵，璞破咸惊质是琛。
有所思
作者：黎景义
朝代：明

不寐听寒漏，相思虑薄裳。梦云惊蛱蝶，涕雨渍鸳鸯。舞忆大垂手，歌怜秋夜长。伤心人北阻，极目雁南翔。
望月
作者：黎景义
朝代：明

天公一寸刃，昨夜杀妖蟆。坐使高楼月，光流五色霞。云山连水面，烟树杂人家。身在清虚府，何劳借海查。
杂诗十一首
作者：黎景义
朝代：明

姜牙求志者，皤发始遭逢。何意渭水涯，后车载非熊。一朝师文武，胙土青齐东。煌煌维鹰扬，泱泱表大风。假令不期颐，勋誉奚繇隆。当其未达时，蓬茅甘自终。鼓刀断钜业，垂钩没奇功。时哉苟弗遇，市井无异同。谁知兴王略，乃在钓屠中。种竹山石下，萧疏最相宣。玲珑青玉骨，劲挺有馀姿。春笋勃然生，碧色何猗猗。转盼成高林，凤凰当来仪。四序任轮辗，矫矫凉风吹。严冬不易叶，隆寒无改枝。上凌天际云，下荫清波湄。苟非根节固，那得此葳甤。凉秋八九月，晓风鸣不歇。落叶飘前楹，衰草卧零雪。露光湿桐株，萤火暗林樾。浮云从东来，皓魄忽西没。病起慵执梳，？鬤垂短发。衣敝无人造，袜解谁当结。不洗许由耳，那在张仪舌。灵鳞蛰巨湫，苞雏守丹穴。时事已可知，吾生容自达。偶读信陵传，奚翅枚生发。有婢当问织，有奴当问耕。济时在素履，经世匪虚名。名誉太蜚扬，负荷恐不胜。北人操南舟，风波多震惊。原泉贵有本，君子耻过情。槿红徒早落，菊淡乃晚荣。晋人爱清谈，祇足误苍生。寒食烟火冷，揽衣陟山丘。宿草吐新颖，阴云凝暮愁。遥瞩千万里，白杨悲飕飂。眷兹坟土中，岂无公与侯。春花递开落，百载乌能留。桓山斲石椁，首阳埋一抔。高人有达观，愚夫徒妄谋。一死纵同归，厥生胡可侔。九原叹随武，贤哲愿从游。世人信神仙，愚惑昧雅道。岂知天地间，物稚必壮老。日月交升沉，暑退寒始造。节候循分至，一刻无草草。谁令三百年，俄顷不自保。纵使能长生，悠忽同枯槁。飞升何攸归，饵丹伤寿考。虚诞复何益，彝伦以为宝。鸣鹤立庭中，不及檐燕举。风尘多暗昧，豪杰空锄铻。林泉寂栖迟，草泽澹容与。里耳赏繁音，何繇尊大吕。隆中比管乐，时人乃莫许。孟冬寒气隆，莫雪飞花白。公子开玉楼，美人侍璚席。顾盼光彩动，流连欢赏剧。茵坐纷交加，羽觞任狼藉。一笑破酡颜，千金安足惜。明月已辞归，银缸殊灼烁。相将罢管弦，亦复乱簪舄。但觉兰帏温，春风浸芗泽。不知蓬门女，龟手苦夜绩。清清沼中荷，表表无支蔓。蓓蕾幽意含，澰滟微香泛。新开玉掌合，并立花容丱。月色琼琚美，波影云霞灿。鸳鸯憩盖阴，比目游筒间。佳人不在兹，对之恒永叹。蜻蜓出深水，蝉蜕藏层林。玄根吐青苕，赤日改幽阴。变化相禅受，高下自升沉。时会不可麾，运徂岂能寻。物理固如此，胡为劳寸心。方皋相良马，不在骊黄间。神理有深契，区区何足言。焚香芳树下，清飙和徽弦。天机匪袭得，恬淡无嚣喧。饥餐兰芷洁，寒衣芰荷鲜。独坐眺远峰，临流乐鸣泉。明月真性朗，白云心绪閒。岂为耽幽寂，吾道原自然。
杂诗十一首·其一
作者：黎景义
朝代：明

姜牙求志者，皤发始遭逢。何意渭水涯，后车载非熊。一朝师文武，胙土青齐东。煌煌维鹰扬，泱泱表大风。假令不期颐，勋誉奚繇隆。当其未达时，蓬茅甘自终。鼓刀断钜业，垂钩没奇功。时哉苟弗遇，市井无异同。谁知兴王略，乃在钓屠中。
杂诗十一首·其七
作者：黎景义
朝代：明

鸣鹤立庭中，不及檐燕举。风尘多暗昧，豪杰空锄铻。林泉寂栖迟，草泽澹容与。里耳赏繁音，何繇尊大吕。隆中比管乐，时人乃莫许。
杂诗十一首·其三
作者：黎景义
朝代：明

凉秋八九月，晓风鸣不歇。落叶飘前楹，衰草卧零雪。露光湿桐株，萤火暗林樾。浮云从东来，皓魄忽西没。病起慵执梳，？鬤垂短发。衣敝无人造，袜解谁当结。不洗许由耳，那在张仪舌。灵鳞蛰巨湫，苞雏守丹穴。时事已可知，吾生容自达。偶读信陵传，奚翅枚生发。
杂诗十一首·其三
作者：黎景义
朝代：明
体裁：古风

凉秋八九月，晓风鸣不歇。落叶飘前楹，衰草卧零雪。露光湿桐株，萤火暗林樾。浮云从东来，皓魄忽西没。病起慵执梳，�鬤垂短发。衣敝无人造，袜解谁当结。不洗许由耳，那在张仪舌。灵鳞蛰巨湫，苞雏守丹穴。时事已可知，吾生容自达。偶读信陵传，奚翅枚生发。
杂诗十一首·其九
作者：黎景义
朝代：明

清清沼中荷，表表无支蔓。蓓蕾幽意含，澰滟微香泛。新开玉掌合，并立花容丱。月色琼琚美，波影云霞灿。鸳鸯憩盖阴，比目游筒间。佳人不在兹，对之恒永叹。
杂诗十一首·其二
作者：黎景义
朝代：明

种竹山石下，萧疏最相宣。玲珑青玉骨，劲挺有馀姿。春笋勃然生，碧色何猗猗。转盼成高林，凤凰当来仪。四序任轮辗，矫矫凉风吹。严冬不易叶，隆寒无改枝。上凌天际云，下荫清波湄。苟非根节固，那得此葳甤。
杂诗十一首·其五
作者：黎景义
朝代：明

寒食烟火冷，揽衣陟山丘。宿草吐新颖，阴云凝暮愁。遥瞩千万里，白杨悲飕飂。眷兹坟土中，岂无公与侯。春花递开落，百载乌能留。桓山斲石椁，首阳埋一抔。高人有达观，愚夫徒妄谋。一死纵同归，厥生胡可侔。九原叹随武，贤哲愿从游。
杂诗十一首·其八
作者：黎景义
朝代：明

孟冬寒气隆，莫雪飞花白。公子开玉楼，美人侍璚席。顾盼光彩动，流连欢赏剧。茵坐纷交加，羽觞任狼藉。一笑破酡颜，千金安足惜。明月已辞归，银缸殊灼烁。相将罢管弦，亦复乱簪舄。但觉兰帏温，春风浸芗泽。不知蓬门女，龟手苦夜绩。
杂诗十一首·其六
作者：黎景义
朝代：明

世人信神仙，愚惑昧雅道。岂知天地间，物稚必壮老。日月交升沉，暑退寒始造。节候循分至，一刻无草草。谁令三百年，俄顷不自保。纵使能长生，悠忽同枯槁。飞升何攸归，饵丹伤寿考。虚诞复何益，彝伦以为宝。
杂诗十一首·其十
作者：黎景义
朝代：明

蜻蜓出深水，蝉蜕藏层林。玄根吐青苕，赤日改幽阴。变化相禅受，高下自升沉。时会不可麾，运徂岂能寻。物理固如此，胡为劳寸心。
杂诗十一首·其十一
作者：黎景义
朝代：明

方皋相良马，不在骊黄间。神理有深契，区区何足言。焚香芳树下，清飙和徽弦。天机匪袭得，恬淡无嚣喧。饥餐兰芷洁，寒衣芰荷鲜。独坐眺远峰，临流乐鸣泉。明月真性朗，白云心绪閒。岂为耽幽寂，吾道原自然。
杂诗十一首·其四
作者：黎景义
朝代：明

有婢当问织，有奴当问耕。济时在素履，经世匪虚名。名誉太蜚扬，负荷恐不胜。北人操南舟，风波多震惊。原泉贵有本，君子耻过情。槿红徒早落，菊淡乃晚荣。晋人爱清谈，祇足误苍生。
杞梁妻
作者：黎景义
朝代：明

壮士当袭莒，不与五乘宾。同国非所知，愤然丧厥身。征夫已向疆场没，少妇闻声肠断绝。驰驱远道负遗骸，知礼辞君郊吊来。激烈精诚贯昊帝，一声号动都城颓。无父无夫复无子，妇人所欠惟一死。艳骨葬于鱼腹中，黄泉婉娈从夫子。世间男儿髯似戟，忍辱偷生视戴履。何如窈窕一红颜，命若鸿毛赴淄水。
杨柳枝词
作者：黎景义
朝代：明

拂水含烟舞态轻，河边桥畔总无情。若教生长荒山里，不解行人唱渭城。
杨白花
作者：黎景义
朝代：明

杨白花，飞去落谁家。春风独憔悴，南望大江遐。江水茫茫隔千里，连臂一声宫月死。
林伯渐宅蜀茶花
作者：黎景义
朝代：明

种自蚕丛得，名随陆羽彰。意欣含化霢，容止丽朝阳。赪玉雕瑜质，彤云绚卿光。筠猗频咏斐，杏荫拟裁章。爱续陶家鲜，滋同楚畹芳。春晖和靖宅，何必羡姚黄。
桃岩晚眺得门字
作者：黎景义
朝代：明

落木萧萧斜日昏，薄岚含暝染寒村。云中雁字微流影，树里人家半掩门。怀古不禁搔短发，忧时聊且问清樽。天南草泽多留骏，北望燕台一黯魂。